Η Μοναξιά του Κολοκοτρώνη\nΗμερομηνία: 1η Απριλίου 1821.\nΤόπος: Η εκκλησία στο χωριό Χρυσοβίτσι (Δημοτική Ενότητα Φαλάνθου του Δήμου Τριπόλεως του Νομού Αρκαδίας).\nΟ Θεόδωρος Κολοκοτρώνης ολομόναχος, εξαντλημένος, εξοργισμένος, απογοητευμένος και συναισθηματικά φορτισμένος, στράφηκε προς την Παναγία: «Παναγιά μου, βοήθησε καὶ τούτην τὴν φορά τούς Ἕλληνες διὰ νὰ ἐμψυχωθοῦν».\nΜερικές ημέρες νωρίτερα, την 23η Μαρτίου 1821, μαζί με τον Πετρόμπεη Μαυρομιχάλη και άλλους οπλαρχηγούς απελευθέρωσαν την Καλαμάτα και κήρυξαν την επανάσταση προς αποτίναξη της οθωμανικής τυραννίας. Απέστειλαν επίσης «προειδοποίηση» προς τις Ευρωπαϊκές Αυλές με την οποία γνωστοποιούσαν ότι: «ἀπεφασίσαμεν, ἤ νὰ ἐλευθερωθῶμεν, ἤ νὰ ἀποθάνωμεν».Ο Κολοκοτρώνης επέλεξε ως πρώτο στόχο τη κατάληψη της Τριπόλεως. Επιζητούσε με το πρώτο κτύπημα να χτυπήσει την καρδιά του εχθρού, το διοικητικό κέντρο της Πελοποννήσου. Βρέθηκε απέναντι σ’ όλους, οι οποίοι ήθελαν να καταλάβουν τα ισχυρά οχυρά της Κορώνης, της Μεθώνης και του Νεόκαστρου(Πύλος) στη Μεσσηνία και της Μονεμβασιάς στη Λακωνία. Ο Γέρος του Μοριά γνώριζε ότι, για να επιτύχει η επανάσταση έπρεπε να μετατρέψει την εξέγερση των Ελλήνων σε πολεμική επιχείρηση. Η πρόθεσή του ήταν να δείξει ότι οι επαναστάτες δεν είναι «μπουλούκια» άτακτων, αλλά πειθαρχημένο στράτευμα. Αυτό ήταν δυνατό να επιτευχθεί με μία τακτική στρατιωτική νίκη. Ο Κολοκοτρώνης ήταν ο μόνος που κατείχε την εμπειρία, τις γνώσεις και διέθετε το ταλέντο του στρατιωτικού αρχηγού. Δεν έπεισε κανένα. Παρ’ όλα αυτά ξεκίνησε με λίγους πιστούς προς την Τρίπολη, με εφόδια την φήμη του και την αταλάντευτη πεποίθηση του ότι ενεργεί σωστά. Σύμφωνα με την αφήγηση του ιδίου :«Μαζευτήκαμε οκτώ-εννιά, τα παιδιά μου, κάτι ξαδέλφια, κάτι ανίψια μαζί με το άλογό μου, εμείς οι τρελοί είμασταν δέκα». Καθ΄ οδόν προσέλκυσε τους ενθουσιώδεις, αλλά χρειάζονταν περισσότερους. Εξέδωσε μία σύντομη διαταγή, την οποία επανέλαβε πολλές φορές μέχρι την απελευθέρωση: «Ὅποιο χωριό δὲν ἥθελε ν’ ἀκολουθήσει τὴν φωνήν τῆς πατρίδος, τσεκούρι καὶ φωτιά».\nΣτη πορεία προς την Τρίπολη σταμάτησε στη Καρύταινα, οι Τούρκοι κάτοικοι της οποίας είχαν εγκλεισθεί στο φρούριο και αρνιόντουσαν να παραδοθούν. Στο στρατόπεδο κατέφθασαν ο Δημήτριος Πλαπούτας, ο Κανέλλος Δηληγιάννης, ο Ηλίας Μαυρομιχάλης, ο Παπαφλέσας, ο Χρήστος Αναγνωσταράς και άλλοι. Η συνολική δύναμη αυτών που προσήλθαν στο στρατόπεδο ξεπέρασε τις 6.000. Υπήρχε περίσσευμα επαναστατικού ενθουσιασμού, αλλά έλλειμα όπλων, πυρομαχικών, εφοδίων, πειθαρχίας και εκπαιδεύσεως. Το εθνικά επωφελές συμβάν της συναθροίσεως υπήρξε η συμφιλίωση ορκισμένων εχθρών, όπως του Κολοκοτρώνη με τον Δηληγιάννη και του Πλαπούτα με τον Γεώργιο Δημητρακόπουλο. Ο πόθος της ελευθερίας ξεχείλιζε από τις ψυχές όλων. Aπόδειξη τούτου ήταν η αθρόα συμμετοχή των γυναικών για τις βοηθητικές υπηρεσίες. Η συνάθροιση παρέπεμπε περισσότερο σε λαϊκό πανηγύρι, παρά σε στρατιωτική επιχείρηση. Σύμφωνα με τον Διονύσιο Κόκκινο, στη Καρύταινα ο Κολοκοτρώνης απευθυνόμενος στους επαναστατήσαντες συμπατριώτες του, τούς αποκάλεσε για πρώτη φορά Έλληνες. Γνωρίζοντας ότι ήταν θέμα χρόνου η αποστολή τουρκικού στρατού από την Τρίπολη, πρότεινε την κατάληψη καταλλήλου προς τούτο αμυντικής τοποθεσίας βορειότερα της Καρύταινας. Την 1η Απριλίου όταν έγινε αντιληπτή η προσέγγιση του εχθρού ο Κολοκοτρώνης μετέβη ο ίδιος να εκτιμήσει το μέγεθος της απειλής. Όταν επέστρεψε το στρατόπεδο ήταν έρημο. Οι αρχηγοί δεν μπορούσαν να συγκρατήσουν τους άνδρες τους, προ της θέας του αφικνούμενου τουρκικού στρατού. Έμεινε παντελώς μόνος και κινδύνευσε να αιχμαλωτισθεί. Ακατάβλητος ψυχικά, δεν εγκατέλειψε ούτε προς στιγμή την ιδέα της καταλήψεως της Τριπόλεως. Με μόνη συντροφιά το άλογο του, την πίστη του, και την αδάμαστο ελληνική ψυχή του άφησε να ξεσπάσει η οδύνη του μπροστά στο εικόνισμα της Παναγίας, στο εκκλησάκι στο Χρυσοβίτσι.\nΟ ακατάβλητος Κολοκοτρώνης στο διάστημα από 3 έως 6 Απριλίου δημιούργησε νέο στρατόπεδο στην Πιάνα, πλησιέστερα στην Τρίπολη. Την 7η Απριλίου, με την εμφάνιση του τουρκικού στρατού, οι Έλληνες εγκατέλειψαν τις θέσεις του, αφήνοντάς τον για δεύτερη φορά μόνο του. Στο άκουσμα ότι «Οι Τούρκοι έρχονται» αρκετοί Έλληνες λιγοψυχούσαν και παρέσυραν και τους άλλους. Ο χαλκέντερος καπετάνιος ήξερε ότι έπρεπε να αποβάλλει τον φόβο που είχε ενσταλαχτεί μετά από 4 αιώνες δουλείας στις ψυχές των ραγιάδων. Έμεινε χωρίς κανένα στρατιώτη, η κατάσταση όμως δεν το αποθάρρυνε, αντιθέτως τον πείσμωσε περισσότερο. Χρειάζονταν επειγόντως μία νίκη\nΣτο Λεβίδι της Μαντινείας οι Καλαβρυτινοί αρχηγοί είχαν ιδρύσει στρατόπεδο με την βοήθεια των ντόπιων. Την 14η Απριλίου τουρκικό σώμα ανερχόμενο σε 2.000 πεζούς και 400 ιππείς επιτέθηκε στο Λεβίδι. Οι ελληνικές δυνάμεις υπό τον οπλαρχηγό Αναγνώστη Στριφτόμπολα, με την βοήθεια αγωνιστών από τα γύρω χωριά, απέκρουσαν επιτυχώς τους Τούρκους, οι οποίοι υποχώρησαν ατάκτως προς την Τρίπολη. Η νίκη αυτή που εμψύχωσε τους Έλληνες, υπήρξε το πρώτο αξιοσημείωτο πολεμικό κατόρθωμα του κατά ξηρά αγώνος. Στην μάχη έχασε την ζωή του ο γενναίος Στριφτόμπολας, πρώην δάσκαλος.\nΤην 16η Απριλίου ο Κολοκοτρώνης μαζί με τον Δηληγιάννη προσκάλεσαν τους οπλαρχηγούς στο Βαλτέτσι, προκειμένου να ξεκινήσουν την πολιορκία της Τριπόλεως. Στο κάλεσμα ανταποκρίθηκαν περί τους τριάντα, το σύνολο σχεδόν των καπεταναίων της Μάνης και της Μεσσηνίας. Ήσαν όλοι τους μεταξύ 30 και 50 χρόνων, υψηλοί με επιβλητικό παράστημα και αρρενωπές φυσιογνωμίες πλην του Αναγνωσταρά που ήταν εξηντάρης και του Μητροπέτροβα που είχε πατήσει τα 75, ήταν μετρίου αναστήματος, αλλά θεωρείτο το πρώτο τουφέκι της Μεσσηνίας. Στην συνάθροιση ο Κολοκοτρώνης προσπάθησε να πείσει τους υπόλοιπους για την ανάγκη υπάρξεως μίας κεντρικής διοικήσεως, προκειμένου να υπάρχει έλεγχος και συντονισμός των επιχειρήσεων. Ο κάθε οπλαρχηγός δεν ήθελε να τεθεί υπό την διοίκηση κανενός, αλλά να ενεργεί αυτοβούλως και να έχει γνώμη στην λήψη των αποφάσεων. Η ιδιότυπη στρατιωτική κοινοβουλευτική διαδικασία σταμάτησε βιαίως, από την επίθεση 7.000 Τούρκων στρατιωτών, οι οποίοι κατέλαβαν το στρατόπεδο του Βαλτετσίου. Μόνο δέκα παρέμειναν περί τον Κολοκοτρώνη, ο οποίος έκλαψε και ασπάσθηκε τους φονευθέντες, ανακηρύσσοντάς τους Άγιους και Μάρτυρες της Πατρίδος. Ο μεγάλος αρχηγός αντιμετώπισε εντός εικοσαήμερου για τρίτη φορά την ίδια καταστροφή, χωρίς όμως να χάσει την πίστη του στην τελική νίκη.\nΤην 28η Απριλίου. ο Κολοκοτρώνης μετέβη πάλι στο Χρυσοβίτσι και κάλεσε σε νέα συνέλευση τους οπλαρχηγούς, όπου πρότεινε την ανάθεση της αρχηγίας των όπλων της επαρχίας Καρύταινας στον πρόκριτο Κανέλλο Δηληγιάννη. Η αρετή του σαραντάχρονου Γορτύνιου έδωσε την ιδανικότερη για την περίσταση λύση. Υπέδειξε ως μόνον ικανό δια την αρχιστρατηγία τον Θεόδωρο Κολοκοτρώνη και απαίτησε τον διορισμό του. Η πράξη του υπήρξε μοναδική την εποχή εκείνη της φιλαρχίας, όπου όλοι οι πρόκριτοι αναλάμβαναν και την στρατιωτική αρχηγία φοβούμενοι μη χάσουν την τοπική τους δύναμη από τους εξ’ επαγγέλματος στρατιωτικούς αρχηγούς. Μόνο ο Κανέλλος Δηληγιάνης αποτέλεσε την εξαίρεση και επιπροσθέτως έθεσε υπό τις διαταγές του αρχηγού όλους τους ένοπλους της επαρχίας του. Τότε συντάχθηκε το πρώτο έγγραφο με το οποίο ανατέθηκε επισήμως η αρχηγία στον Κολοκοτρώνη. Η αρχηγία αυτή δεν παρομοίαζε με τον τρόπο που ασκείται σήμερα η διοίκηση από τους στρατιωτικούς ηγήτορες. Κάθε «καπετάνιος» είχε την διοικητική του αυτοτέλεια. Το κύρος και επιρροή του Κολοκοτρώνη του εξασφάλισαν την αποδοχή των διαταγών του από τους επικεφαλής των ενόπλων τμημάτων. Συγκροτήθηκε επίσης πενταμελής εφορεία για την υποστήριξη του στρατεύματος. Στο ταμείο της εφορίας κατατέθηκαν 500 χιλιάδες γρόσια ως αρχικό κεφάλαιο. Οι περισσότεροι των οπλαρχηγών ευθυγραμμίσθηκαν με την απόφαση που ελήφθη στο Χρυσοβίτσι. Ο Κολοκοτρώνης οργάνωσε νέα στρατόπεδα στα οποία κατασκευάσθηκαν ορύγματα και άλλα αμυντικά έργα, ενώ δημιούργησε σύστημα επικοινωνίας μεταξύ των διαφόρων τμημάτων, κάνοντας χρήση καπνού, φωτιάς και σημαιών. Πέντε μήνες αργότερα, η μεθοδική και εργώδης προσπάθεια όλων, υπό την καθοδήγηση του ενός, οδήγησε στην «Άλωση της Τριπολιτσάς», η οποία σήμαινε την επικράτηση της επαναστάσεως στην Πελοπόννησο.\nΟ Κολοκοτρώνης συγκέντρωνε στο πρόσωπό του τις αρετές και τα προτερήματα των μεγάλων στρατιωτικών ηγετών. Κατείχε την εμπειρία και διέθετε τις γνώσεις, είχε αυτοπεποίθηση, επέλεξε ορθό αντικειμενικό σκοπό και επέμεινε μέχρι τέλους στην υλοποίηση του. Ο στρατιωτικός κανόνας ότι: «Τίποτα δεν υποκαθιστά τις προσωπικές αναγνωρίσεις από τον αρχηγό», που ειπώθηκε από τον ικανότατο Γερμανό Στρατηγό Έρβιν Ρόμελ, αποτελεί στρατιωτικό θέσφατο και το τήρησε πλήρως ο Κολοκοτρώνης. Ο Δηληγιάννης με την αναγνώριση της υπεροχής του Κολοκοτρώνη έκανε μια υπέρβαση που δεν επαναλήφθηκε στον εννεαετή αγώνα της ανεξαρτησίας. Δυστυχώς ακόμη και σήμερα η αναγνώριση της υπεροχής, θεωρείται από πολλούς, ως αντιδημοκρατική νοοτροπία και η εφαρμογή της ως αντιδημοκρατική συμπεριφορά. Γι’ αυτό τον λόγο καταπολεμείται η οποιαδήποτε αξιολόγηση, με αποτέλεσμα να καταλήγουμε στην ισοπέδωση, η οποία συνιστά την χειρότερη μορφή αδικίας.


Gay World Gay Greece: Επίσκεψη στη Δράμα Ι: Τουρισμός\nΤετάρτη, 22 Μαΐου 201901:19Voltsek\nΤον περασμένο Μάρτιο, στις 24 & 25 του μηνός συγκεκριμένα, πήγα μία βόλτα στη Δράμα, για να ξεφύγω από την καθημερινότητα και να χαλαρώσω. Δεν είχα την καλύτερη διάθεση εκείνη την περίοδο και μια αλλαγή θα με βοηθούσε.\nΉταν η πρώτη φορά που πήγα στη Δράμα και έμεινα έκπληκτος από την ομορφιά της. Μεγάλα πάρκα με τρεχούμενα νερά, πλακόστρωτα δρομάκια και αμέτρητα νεοκλασικά κτίρια, πολλά από αυτά εγκαταλελειμμένα και παρατημένα βέβαια, όμως ακόμη κι αυτά έχουν μία γοητεία. Είναι μία μικρή πόλη και τις δύο ημέρες που βρισκόμουν εκεί, πήγα σχεδόν παντού, έκανα αμέτρητα χιλιόμετρα περπατώντας. Πάρκα, πλατείες, αγάλματα και γλυπτά διασκορπισμένα σε όλη την πόλη, το οθωμανικό τέμενος, ο σιδηροδρομικός σταθμός και τα παλιά βαγόνια, το κομμάτι της παλιάς πόλης με τα καφέ και τις ταβέρνες... Πολλά σημεία ενδιαφέροντος για τον επισκέπτη.\nΤην πρώτη μέρα η πόλη ήταν πολύ ήρεμη, σχεδόν έρημη, παρόλο που ήταν Κυριακή, με υπέροχο καιρό, και περίμενα ο κόσμος να έχει βγει έξω για βόλτα. Την επόμενη, λόγω της εθνικής επετείου, ήταν η αντίθετη κατάσταση. Πολύς κόσμος, η παρέλαση, κίνηση, φασαρία και τα μαγαζιά γεμάτα.\nΗ αλήθεια είναι ότι στη Δράμα δεν υπάρχουν πολλά πράγματα για να κάνεις. Είναι ιδανικό μέρος όμως για να χαλαρώσεις και να ηρεμήσεις. Θα ήθελα να έμενα άλλη μία μέρα. Είναι περίεργο πάντως που υπάρχουν τόσο όμορφα μέρη δίπλα μας και πολλές φορές τα αγνοούμε. Για μένα, αυτό το διήμερο ήταν μία ωραία εμπειρία.\nΕκτός από την τουριστική περιήγηση, είχα και άλλες δραστηριότητες, αυτά όμως στο επόμενο post. Προς το παρόν, δες ένα video για να πάρεις μια ιδέα από την Δράμα.\nΕπίσκεψη στη Δράμα II: Η γνωριμία


Sofokleousin.GR | Ταχυμεταφορές: Αυξάνονται τα έσοδα στον κλάδο, χάνουν μερίδια τα ΕΛΤΑ\nΤι αναφέρει τελευταία μελέτη της Infobank Hellastat\nΔημοσιεύθηκε: 03 Ιανουαρίου 2017, 15:55 , Τελευταία Ενημέρωση: 03/01/2017, 16:06\nΑνθεκτικότητα στην ύφεση των τελευταίων ετών εμφανίζει ο εγχώριος κλάδος των ταχυμεταφορών ο κύκλος εργασιών του 2015 παρέμεινε σχεδόν αμετάβλητος στα 300 εκ. ευρώ έναντι της αντίστοχης περσινής περιόδου ενώ διακινήθηκαν 58,6 εκ. αντικείμενα, σημειώνοντας αύξηση 1,8%. Σύμφωνα με μελέτη της Infobank Hellastat, ο κλάδος παρουσιάζει ικανοποιητική σταθερότητα, εν μέσω προκλήσεων, αποσπώντας σημαντικά μερίδια έναντι των ΕΛΤΑ, με το πλήθος των αντικειμένων και τα έσοδα να αυξάνονται την περίοδο 2011-2015 κατά 21,3% και 12,5% αντίστοιχα. Η ενίσχυση αυτή τροφοδοτείται από την αυξανόμενη διείσδυση των διαδικτυακών αγορών, γεγονός που δημιουργεί ανάγκες για γρήγορη και ασφαλή παράδοση των δεμάτων.\nΠάντως, διαχρονικά παρατηρείται μείωση των τιμών στις υπηρεσίες ταχυμεταφορών λόγω του έντονου ανταγωνισμού, γεγονός που μεταφράζεται στην παροχή σημαντικών εκπτώσεων για τους εταιρικούς πελάτες. Έτσι, το μέσο έσοδο ανά αντικείμενο το 2015 διαμορφώθηκε στα €5,12, από €5,52 το 2011.\nΣύμφωνα με την κα Αντιγόνη Αμπελακιώτη, Customer Support Manager της Infobank Hellastat, «Η ανάπτυξη του ηλεκτρονικού εμπορίου λόγω της αυξανόμενης εξοικείωσης των καταναλωτών με τις διαδικτυακές αγορές και της στροφής τους σε φθηνότερες λύσεις, προσφέρει θετικές προοπτικές κυρίως για τον τομέα της διανομής δεμάτων & μικροδεμάτων. Ήδη, τα τελευταία χρόνια η ανάπτυξη των εσόδων του κλάδου έχει βασιστεί στον τομέα των αντικειμένων που παραγγέλνονται από τους καταναλωτές διαδικτυακά. Αντιθέτως, το ψηφιακό μέσο συνιστά απειλή για την παραδοσιακή αλληλογραφία».\n-Ο Κύκλος Εργασιών το 2014 ανέκαμψε μετά την πτωτική πορεία των προηγούμενων ετών, καταγράφοντας αύξηση 15,4%, στα €315,28 εκ.\n-Τα συνολικά ΚΠΤΦΑ ενισχύθηκαν κατά 27%, ξεπερνώντας τα €18 εκ. Σημαντική άνοδο σημείωσαν και τα ΚΠΦ: στα €14 εκ., έναντι €8, εκ. το 2013\n-Τα περιθώρια ΚΠΤΦΑ και ΚΠΦ διαμορφώθηκαν σε 9,3% και 6,7% αντίστοιχα, σημειώνοντας άνοδο 2 ποσοστιαίων μονάδων.\n-Η κεφαλαιακή μόχλευση παρέμεινε υψηλή, έχοντας πάντως βελτιωθεί σε 1,5 προς 1 .\n- Οι απαιτήσεις εισπράχθηκαν στους 5 μήνες


Φολέγανδρος: Εσπευσμένα στο Κέντρο Υγείας Νάξου ο 30χρονος - Πληροφορίες περί απόπειρας αυτοκτονίας | The Indicator\nΦολέγανδρος: Εσπευσμένα στο Κέντρο Υγείας Νάξου ο 30χρονος – Πληροφορίες περί απόπειρας αυτοκτονίας\n22 Ιουλίου 2021 • Ώρα δημοσίευσης: 8:08 πμ\nΕσπευσμένα στο Κέντρο Υγείας Νάξου μεταφέρθηκε το βράδυ ο 30χρονος που συνελήφθη για τη δολοφονία της 26χρονης συντρόφου του στη Φολέγανδρο.\nΕσπευσμένα στο Κέντρο Υγείας Νάξου μεταφέρθηκε το βράδυ ο 30χρονος συλληφθείς για τη δολοφονία της συντρόφου του στη Φολέγανδρο.\nΟι πληροφορίες που Mega αναφέρουν πως ο κατηγορούμενος φαίνεται ότι έκανε απόπειρα αυτοκτονίας μέσα στο κελί στο οποίο κρατούνταν.\nΟ τηλεοπτικός σταθμός αναφέρει πως επιχείρησε να κρεμαστεί με ένα σεντόνι και μεταφέρθηκε στο Κέντρο Υγείας, όπου νοσηλεύεται φρουρούμενος.\nΣτο Κέντρο Υγείας έχουν πάει και οι συνήγοροί του ώστε να ενημερωθούν για την κατάστασή του.\nΟι δικηγόροι του, να υπενθυμιστεί, έχουν ζητήσει ψυχιατρική πραγματογνωμοσύνη για να επιβεβαιωθεί το «σοβαρό ψυχικό πρόβλημα» που, όπως αναφέρουν, αντιμετωπίζει.\nΣήμερα αναμενόταν η απολογία του\nΟ 30χρονος συλληφθείς επρόκειτο να οδηγηθεί σήμερα ενώπιον του ανακριτή για να απολογηθεί, ωστόσο παραμένει άγνωστο εάν θα γίνει αυτό τελικώς μετά τις εξελίξεις.\nΚατά τη μεταγωγή από το δικαστήριο στο κρατητήριο, ο κατηγορούμενος εξέφρασε συλλυπητήρια στην οικογένεια του θύματός του, λέγοντας, χαρακτηριστικά: «Συλλυπητήρια και καλή δύναμη στην οικογένεια της Γαρυφαλλιάς».\nΗ έρευνα των Αρχών για την υπόθεση συνεχίζεται, ενώ ένα τραύμα στο κεφάλι της νεαρής έχει μπει στο «επίκεντρο» καθώς μπορεί να αποδείξει πως ο 30χρονος την ξυλοκόπησε πριν την πετάξει στα βράχια.\nΣύμφωνα με το Star, εξετάζεται το εάν η νεαρή έμεινε αναίσθητη από τα χτυπήματα του καθ’ ομολογία δολοφόνου και εκείνος να την έσυρε και να την πέταξε στη θάλασσα.\n«Πόλεμος» των δικηγόρων\nΟ δικηγόρος του, Γιάννης Βλάχος, ανέφερε πως ο εντολέας του «έχει σοβαρό υπόβαθρο ψυχοπαθητικής βλάβης» και σημείωσε πως και ο ίδιος δεν έχει καταφέρει να συνεννοηθεί μαζί του.\n«Έχει σοβαρό ψυχικό πρόβλημα για το οποίο είχε δοθεί για πολλά χρόνια φαρμακευτική αγωγή» είπε και σημείωσε πως σταμάτησε μόνος του να παίρνει τα φάρμακα γιατί τον επηρέαζαν στη δουλειά του.\nΟ ίδιος ενημέρωσε και για την απάντηση που έλαβε από τον πελάτη του σχετικά με το πού κρυβόταν τις ώρες που τον αναζητούσαν από τις Αρχές. «Όταν τον ρώτησα τι έκανε τις 24 ώρες που κρυβόταν μετά το τραγικό συμβάν, μου απάντησε: “Προσπαθούσα να πιάσω το νήμα των γεγονότων και πώς έφτασα σε αυτό το τραγικό πράγμα”. Δεν μπορούσε ο ίδιος να δώσει εξήγηση» είπε και τόνισε πως ο εντολέας του «δεν έχει συνείδηση της πράξης του».\nΟι ισχυρισμοί περί ψυχιατρικής πάθησης, ωστόσο, έχουν προκαλέσει την οργή του συνηγόρου της οικογένειας του θύματος, Αλέξη Κούγια.\nΣύμφωνα με τον κ. Κούγια, ο γυναικοκτόνος φαίνεται ήρεμος άνθρωπος που δεν χρήζει νοσηλείας.\nΑναφερόμενος στην οικογένειας της 26χρονης επεσήμανε πως διακατέχεται από «συναισθήματα αγανάκτησης. Τα πράγματα δεν είναι έτσι όπως εμφανίζονται. Δεν θα αφήσουμε να πέσει τίποτα κάτω».\nΚαταλήγοντας επεσήμανε πως «η οικογένεια είναι αγανακτισμένη καθώς αντί να ζητήσει συγγνώμη» ο δράστης «έχει εμφανιστεί στις κάμερες δύο φορές και να λέει στους γονείς να αντέξουν τον πόνο τους».\n«Σκότωσε το παιδί μου δύο φορές»\nΗ μητέρα της δολοφονηθείσας είναι απαρηγόρητη και κατηγορεί τον 30χρονος πως «σκότωσε το παιδί μου δύο φορές».\nΌπως εξήγησε, αφού την έσπρωξε είχε την ευκαιρία να τη σώσει, καθώς ήταν ακόμη ζωντανή όταν έπεσε στο νερό.\n«Είχε εκείνη τη στιγμή μια ευκαιρία να σώσει το παιδί μου, να πάρει τηλέφωνο την αστυνομία και να το σώσει. Υπήρχε μια ευκαιρία να τη σώσει» ανέφερε στο Star.\nΗ άλλη ευκαιρία που είχε ήταν να μην τη ρίξει μέσα εξαρχής: «Να είναι ψύχραιμος και να πει “δεν θα τη ρίξω”».\n«Από τη στιγμή που την έριξε και ήταν ζωντανή, το παιδί μου πνίγηκε και είχε αυτήν την ευκαιρία και δεν το έκανε. Για μένα τη σκότωσε δύο φορές» επεσήμανε η ίδια, που τόνισε πως δεν μπορεί να συγχωρήσει τον δολοφόνο της κόρης της.\n«Το παιδί μου ήταν άτυχο. Βρέθηκε στη μία στο εκατομμύριο μπροστά σε αυτόν τον άνθρωπο. Είχε την ευκαιρία να τη σώσει έστω και πάνω στο λάθος. Δεν το έκανε. Για μένα δεν υπάρχει καμία συγχώρεση»


Maxton Altar MX300. Φορητό Ηχείο Bluetooth από την expus.gr\nΤο Maxton Altar MX300 είναι ένα φορητό ηχείο Bluetooth που διατίθεται στην ελληνική αγορά από την expus.gr.\nΜια πραγματική έκρηξη του ήχου που μπορείτε κυριολεκτικά να αισθανθείτε! Χάρη στον συνδυασμό δύο ηχείων και ενός πατενταρισμένου αισθητήρα δόνησης σε αλουμινένιο περίβλημα, μπορείτε να απολαύσετε την αγαπημένη σας μουσική σε όλες τις συνθήκες. Τρεις τρόποι εργασίας ή η λήψη κλήσεων είναι απλά μια επιλογή από επιλογές που θα κάνουν τον χρόνο σας πιο ευχάριστο με τις αγαπημένες σας μπάντες.\nΔείτε περισσότερα στο site της Expus


Το θέμα της μεταρρύθμισης της Δημόσιας Υπηρεσίας, το οποίο βρίσκεται ενώπιον της Βουλής των Αντιπροσώπων, συζήτησε την Παρασκευή ο Πρόεδρος του Δημοκρατικού Κόμματος Νικόλας Παπαδόπουλος με την ηγεσία της ΠΑΣΥΔΥ.\nΣύμφωνα με ανακοίνωση του ΔΗΚΟ, η ολοκλήρωση της μεταρρύθμισης της Δημόσιας Υπηρεσίας αποτελεί προϋπόθεση για την εκταμίευση των κονδυλίων από το Ταμείο Ανάκαμψης και Ανθεκτικότητας της Ευρωπαϊκής Ένωσης.\nΤο Δημοκρατικό Κόμμα αναφέρει ότι θα συνεχίσει να συμβάλλει με εποικοδομητικές προτάσεις ώστε να αποκτήσουμε μία σύγχρονη, πιο λειτουργική, πιο παραγωγική και ανθρωποκεντρική δημόσια υπηρεσία, το συντομότερο δυνατό.\nΔέχεται απειλές για την ζωή του ο Ματσάκης: «Από τη μέρα που είπα ότι θα εμβολιαστώ, άρχισε ένας καταιγισμός» - ΒΙΝΤΕΟ\nΑναγκαιότητα η ένταξη στο κρατικό συνταγολόγιο των καινοτόμων φαρμάκων για θαλασσαιμία\nΚαραγιάννης: Γιατί PCR και όχι rapid test στα γήπεδα; - «Αν θέλει κάποιος να πάει γήπεδο πρέπει να πληρώσει»\nΚαταγγέλθηκαν υποστατικά που σέρβιραν πελάτες στο μπαρ - Στέκονταν και παραβίαζαν τα διατάγματα\nΈπιασε τιμόνι μεθυσμένος και κάρφωσε σε αυτοκίνητο στη Λευκωσία - Χειροπέδες σε 47χρονο


Περιφέρεια Αττικής: Παρουσία Πατούλη το συνέδριο του ΤΕΕ – Οι θέσεις του περιφερειάρχη στο θέμα της διαχείρισης των απορριμμάτων\nΤο συνέδριο «WASTE 2019: Στερεά και Υγρά Απόβλητα» διοργανώνουν το Τεχνικό Επιμελητήριο Ελλάδας (ΤΕΕ) και η τεχνοοικονομική ιστοσελίδα economix.gr και είναι υπό την αιγίδα του Υπουργείου Περιβάλλοντος και Ενέργειας.\nΤην έναρξη του συνεδρίου κήρυξε ο Πρόεδρος του Τεχνικού Επιμελητηρίου Ελλάδας Γ. Στασινός, ενώ χαιρετισμό πραγματοποίησαν ο Γ.Γ. Περιβάλλοντος και καθηγητής ΕΜΠ Κ. Αραβώσης και ο Πρόεδρος του ΤΜΕΔΕ Κ. Μακέδος. Ο Περιφερειάρχης Αττικής Γ. Πατούλης συμμετείχε στον πρώτο κύκλο συζήτησης με τίτλο «Στερεά Απόβλητα -Διαχείριση». Συνομιλητές στον ίδιο κύκλο ήταν ο Γ.Γ. Συντονισμού Διαχείρισης Αποβλήτων του ΥΠΕΝ, Μ. Γραφάκος, ο Πρόεδρος της Ένωσης Περιφερειών Ελλάδας, Κ. Αγοραστός και ο Πρόεδρος του ΦΟΣΔΑ Κεντρικής Μακεδονίας Μ. Γεράνης. Συντονίστρια στη συζήτηση ήταν η δημοσιογράφος του ΣΚΑΙ Κ. Χριστοφιλίδου.\nΣτη συνέχεια ο Γ. Πατούλης χαρακτήρισε ως εθνική υπόθεση την ανάγκη να διαφυλαχθεί η εικόνα της Αττικής και υπογράμμισε ότι αυτό θα επιτευχθεί με υπευθυνότητα, ειλικρινή συνεργασία, σχέδιο και συνέπεια. «Χρειάζονται λίγα λόγια και πολλή δουλειά. Η θέση μας ως νέας Διοίκησης της Περιφέρειας Αττικής είναι ξεκάθαρη. Η Αττική δεν αντέχει άλλο να θάβει σκουπίδια. Αν μπορούσαμε να κλείσουμε σήμερα κιόλας τη Φυλή, θα το είχαμε ήδη κάνει. Αλλά δυστυχώς η αλήθεια είναι πως η Αττική δεν είναι έτοιμη ακόμη να κλείσει τη Φυλή. Δυστυχώς χάθηκε πολύτιμος χρόνος και δεν προχώρησε τα προηγούμενα χρόνια ένα εναλλακτικό μοντέλο διαχείρισης των στερεών αποβλήτων. Χρειαζόμαστε ένα εύλογο χρονικό διάστημα, για να δημιουργηθούν οι απαραίτητες υποδομές, που θα μας επιτρέψουν να λειτουργήσει ένα άλλο, σύγχρονο μοντέλο διαχείρισης των στερεών αποβλήτων της Αττικής».\nΣτη συνέχεια έκανε συγκεκριμένες αναφορές στους άξονες του σχεδίου που καταρτίζει η Περιφέρεια Αττικής για να λύσει το πρόβλημα των σκουπιδιών της.\nΟλοκληρώνοντας την τοποθέτησή του ανέφερε ότι η Περιφέρεια Αττικής θα αντιμετωπίσει με δίκαιο τρόπο αδικίες του παρελθόντος και θα θέσει «προ των ευθυνών τους όλους όσοι ακόμη και σήμερα εξακολουθούν να παίζουν τα δικά τους μικροκομματικά παιχνίδια, στην πλάτη των πολιτών του Λεκανοπεδίου». «Γνωρίζω καλά ότι ο δρόμος ως την οριστική επίλυση του προβλήματος θα είναι μακρύς και δύσκολος. Μας ενισχύει με αυτοπεποίθηση το γεγονός ότι υπηρετούμε αποκλειστικά και μόνον το συμφέρον των συμπολιτών μας. Είμαστε αποφασισμένοι να δώσουμε μόνιμες λύσεις.


Παιδεραστική πλεκτάνην εναντίον ιερέως (ΣΥΚΟΦΑΝΤΙΚόΝ!!!) | ο Χριστιανός Ορθόδοξος\nΠαιδεραστική πλεκτάνην εναντίον ιερέως (ΣΥΚΟΦΑΝΤΙΚόΝ!!!)\nPosted in αιρέσεις, διδαχές, εσχατολογικά, ηθος, θαύματα by or2554 on 24/07/2009\n(Φωτογράφισην – LIVE!!!)\n«Εχει στηθεί πλεκτάνη εναντίον του ιερέα μας, είναι από τους καλύτερους, και ο ιερότερος εκ των ιεροτέρων»(έΚΤΑΚΤΟΝ!!!)\n«Δεόμεθα θεία φύλαξη υπέρ του πατέρα Σωτήριου»(έΚΤΑΚΤΟΝ!!!)… Κυριακή πρωί και το μυαλό όλων των ενοριτών του Ιερού Ναού της Παναγίας Παλατιανής είναι κοντά στον πρωτοπρεσβύτερο Σωτήριο Παπαδόπουλο. Υψώνοντας το ιερό δισκοπότηρο ο συνεφημέριος του ιερέα προσευχήθηκε και κάλεσε το ποίμνιο να του συμπαρασταθεί. Κληρικοί και ενορίτες του ιερού ναού της Παναγίας Παλατιανής δίνουν το δικό τους αγώνα υπέρ του 60χρονου πατέρα Σωτήριου. Χθες το βράδυ τελέστηκε αγρυπνία γι’ αυτόν, ενώ έχουν ήδη ναυλώσει πούλμαν που θα τους μεταφέρουν την Τρίτη το πρωί στο δικαστήριο προκειμένου να είναι στο πλευρό του.\n«Η ενορία μας περνάει μια μεγάλη δοκιμασία. Ο Θεός θα δείξει την αλήθεια(έΚΤΑΚΤΟΝ!!!) και σίγουρα το δίκιο θα αποδοθεί εκεί που πρέπει»(έΚΤΑΚΤΟΝ!!!) είπε ο ιερέας και συμβούλεψε τους πιστούς να κλείνουν τα αφτιά στις φήμες που αιωρούνται εις βάρος του ιερέα. Ολοι πίνουν νερό στο όνομά του. Κανείς δεν έχει να πει κακιά κουβέντα για τον παπα-Σωτήρη.\nΕις ιερήν εσπρέσσον Αιδώ:\n« Παιδεραστής ιερέας εις εκκλησίαν (ψέματαν!!!)\nΟ Ιερέας ΔΕΝ είχε αδυναμία στο μέλι (Παχυντικόν!!!) »\nπάτερ Ανήσυχος said, on 24/07/2009 at 7:24 πμ\nΗ πλεκτάνη είναι παντού. Ο σατανάς έχει βάλει τους πιστούς του να καταρρακώσουν την εκκλησία και την πίστη\nΕδώ η άλλη μεγάλη πλεκτάνη\nΜητροπολίτης Ζωζώ ο Γ said, on 24/07/2009 at 5:07 μμ\nΜπράβο Ορθόδοξε, ξεσκέπασε τους Μασώνους.\nΌλοι οι κληρικοί είμεθα παρθένες, παρθένοι ήθελα να πω.\ngryphon said, on 24/07/2009 at 6:55 μμ\nΡε συ ορθοδοξε εδω ο κοσμος καιγεται και εσυ ασχολεισαι με καποιο ασημαντο ιερεα. Χαμος γινεται στην Αμερικη με την συλληψη ολοκληρης ΣΥΜΜΟΡΙΑΣ ΡΑΒΒΙΝΩΝ που κλεβανε αρπαζανε κλπ μεχρι και εμποριο οργανων εκαναν και εσυ δεν βλεπω να το σχολιαζεις. Τι σοι ορθοδοξος εισαι. Μηπως τελικα εισαι συμπατριωτης του tony alamo?. Και κατι ακομα. Πρεπει τελικα να εχεις πολυ χρονο για χασιμο και καθολου ζωη για να καθεσαι να γραφεις ολα αυτα τα αρθρα και μετα να γραφεις ο ιδιος και τα σχολια.Και κατι ακομα. Βλεπω παντου το αγαπημενο σου motto » o αυνανισμος ειναι μεγιστην αμαρτια» και θα επρεπε να αναφερεις οτι και η ιδια η λεξη που περιγραφει την συγκεκριμενη πραξη στην ελληνικη γλωσσα προερχεται απο τον ενδοξο προγονο σου τον ΑΥΝΑΝ τον πιο διασημο τρομπα της παγκοσμιου ιστοριας.\nυπερορθόδοξος και βάλε said, on 24/07/2009 at 8:01 μμ\nΣωστός ο gryphon! Ορθόδοξε, δεν γράφεις τίποτις για ραβίνους, μόνο για αγαθούς ορθόδοξους παππούληδες γράφεις. Τα πιάνεις ρε από τον διεθνή εβραϊσμό;\northodoxos said, on 24/07/2009 at 9:10 μμ\nείσθε μυαλό ξουράφι, λίγο αν ελαττώσετε τον συστηματικόν αυνανισμόν, μπορείτε να φτιάξετε μπλογκ δια ραβίνους που να φυσάειν.\nΣας συγχωρώ (έΚΤΑΚΤΟΝ!!!)\nγ.κ. said, on 25/07/2009 at 6:39 πμ\nΔηλαδή αφού ο Ορθόδοξος γράφει μόνος του τα σχόλια του, εγώ είμαι ο Ορθόδοξος;\nΠαρομοίως και ο Gryphon είναι ο Ορθόδοξος;\nΕίμαστε η Αγία Τριάς, τρείς σε έναν;\nΤα παίρνουμε από ραββίνους;\nυπερορθόδοξος και βάλε said, on 27/07/2009 at 11:06 μμ\nΕμένα τα σχόλια μου τα γράφει η γιαγιά μου, δεν ξέρω γράμματα, μου αρκεί η Ορθοδοξία!


Αιγείρα. aigeira.gr - aigeira.com: ΙΑΝ. 2007 - Ορκωμοσία και Δημαιρεσίες στον Δήμο Αιγείρας\nΙΑΝ. 2007 - Ορκωμοσία και Δημαιρεσίες στον Δήμο Αιγείρας\nΜε επισημότητα και με το καθιερωμένο τελετουργικό πραγματοποιήθηκε την Κυριακή 31 Δεκεμβρίου, στην αίθουσα του Πολιτιστικού Συλλόγου, η δημόσια συνεδρίαση ορκωμοσίας Δημάρχου, Δημοτικών και Τοπικών Συμβούλων Δήμου Αιγείρος.\nΗ τελετή ξεκίνησε στις 11 το πρωί με ψαλμωδίες από τους Ιερείς του Δήμου, ακολούθησε ο όρκος και σύντομη ομιλία του Δημάρχου κ. Δημήτρη Μυλωνά ο οποίος αφού ευχαρίστησε τους δημότες για την επανεκλογή του, ζήτησε από όλους να εργασθούν αυξάνοντας τις προσπάθειές τους, ώστε το καλύτερο μέλλον της Αιγείρος να γίνει πράξη τη νέα τετραετία.\nΗ τελετή έληξε με το θερμό χειροκρότημα των παρευρισκόμενων δημοτών και την ανταλλαγή ευχών για την καινούργια χρονιά.\nΟι ορκισθέντες Δημοτικοί Σύμβουλοι:\nΠλειοψηφία: Λυμπερόπουλος Χρηστός, Νικολάου Θεοφάνης, Κούρτης Άγγελος, Σπυρόπουλος Σπυρίδων, Κορδούλης Γεώργιος, Σταυρόπουλος Παναγιώτης, Καραμπάσης Παναγιώτης, Τομαράς Βασίλειος.\nΜειοψηφία: Γιαννούλης Πάνος, Σταυρόπουλος Φάνης, Δημόπουλος Πάνος, Οικονόμου Αθηνά, Ρόζος Χρήστος.\nΔημαιρεσίες: Την Κυριακή 7 Ιανουαρίου στις 11 το πρωί πραγματοποιήθηκε στην αίθουσα συνεδριάσεων, η ειδική συνεδρίαση του Δημοτικού Συμβουλίου Αιγείρας με μοναδικό θέμα την εκλογή Προέδρου, Αντιπροέδρου και Γραμματέα του Δημοτικού Συμβουλίου, καθώς και των μελών της Δημαρχιακής Επιτροπής, για την περίοδο 2007 - 2008.\nΑπό την προβλεπόμενη διαδικασία προέκυψαν τα εξής:\nΠροεδρείο - Χρήστος Λυμπερόπουλος: Πρόεδρος. Αθηνά Οικονόμου (από τη μειοψηφία): Αντιπρόεδρος. Σπύρος Σπυρόπουλος: Γραμματέας.\nΔημαρχιακή Επιτροπή - Γιώργος Κορδούλης, Φάνης Νικολάου, Παναγιώτης Σταυρόπουλος. Από τη μειοψηφία: Φάνης Σταυρόπουλος. Αναπληρωματικά μέλη: Παναγιώτης Καραμπάσης, Άγγελος Κούρτης και Βασίλης Τομαράς. Από τη μειοψηφία: Πάνος Δημόπουλος. Σύμφωνα με το νέο Δημοτικό Κώδικα ο Πρόεδρος και ο Γραμματέας προτείνονται από την πλειοψηφία και ο Αντιπρόεδρος από τη μειοψηφία.\nΣτις 25 Ιανουαρίου 2007, με απόφαση του Δημάρχου Αιγείρας Δημήτρη Μυλωνά, ορίσθηκαν οι τρεις Αντιδήμαρχοι Δήμου Αιγείρας για το διάστημα από 1-1-2007 ως 31-12-2007, με τις εξής αρμοδιότητες: Θεοφάνης Νικολάου. Τεχνικά έργα, Καθαριότητα, Ύδρευση, Άρδευση, Ηλεκτροφωτισμός. Αναπληρωτής Δημάρχου.\nΓεώργιος Κορδούλης. Διοίκηση, Οικονομικά, Πολεοδομικά θέματα, Πολιτική προστασία, Άδειες καταστημάτων.\nΆγγελος Κούρτης. Περιβάλλον, Ανακύκλωση, Πολιτιστικά, Ποιότητα ζωής και κοινωνικής προστασίας, Μετατροπή της Δημοτικής επιχείρησης.


Παραγγελία Το 2018 νεότερο Wanhao D7 συν ρητίνη κοσμήματα οδοντιατρική 3d εκτυπωτή , φθηνή προσωπική επιφάνεια εργασίας Dlp Sla Lcd 3d μηχανή εκτυπωτή - 3d εκτυπωτές & 3d σαρωτές < Apopsi.news\nΤο 2018 νεότερο WANHAO D7 ΣΥΝ Ρητίνη Κοσμήματα Οδοντιατρική 3D Εκτυπωτή , Φθηνή Προσωπική επιφάνεια εργασίας dlp sla LCD 3d μηχανή εκτυπωτή\nΤο 2018 νεότερο WANHAO D7 ΣΥΝ Ρητίνη Κοσμήματα Οδοντιατρική 3D Εκτυπωτή , Φθηνή Προσωπική επιφάνεια εργασίας dlp sla LCD 3d εκτυπωτή μηχανή WANHAO υψηλής ακρίβειας 3D DLP εκτυπωτή ρητίνη εκτυπωτή,εκτυπωτής για την οδοντιατρική, κοσμήματα\nμε την ψύξη ανεμιστήρων + χάλυβα μετάλλων κάλυψη\n+ Αντι - ταλάντευση αναβάθμιση Κόκκινο Κάλυψη\nWanhao D7 UV Ρητίνη DLP 3D Εκτυπωτή Εισαγωγή:\nΚύρια χαρακτηριστικά της τεχνολογίας UV ρητίνη, DLP 3D εκτυπωτή\nΑνώτατη ταχύτητα Εκτύπωσης 30mm/ώρα\nMax Εκτυπώσιμη περιοχή 120*68*200mm(L*W*H)\nΡητίνη Τύπος uv 405nm ρητίνη\nΛογισμικό Δημιουργίας Εργαστήριο\nAccurcy Z: 0.004 MM\nΣτρώμα Πάχος 0.035~0.5 mm\nΠεριγραφή: 1) D7 ΣΥΝ έχει το δίσκο λάμψης USB για λειτουργία. Εκτυπωτή για να εκτυπώσετε χωρίς υπολογιστή. 2) Με την οθόνη αφής. Εύκολο στη χρήση ! Wanhao DLP 3D Εκτυπωτή D7 κάνουμε την ιδέα σας πραγματικότητα D7 είναι καλό DLP 3D εκτυπωτή για την Οδοντιατρική και Κοσμήματα Ασφάλεια είναι η Νο. 1 πρότυπα για όλα WANHAO εκτυπωτή. Wanhao χρησιμοποιήσετε μόνο το CE, CB, FCC, SAA πιστοποιημένο μονάδα παροχής Ηλεκτρικού ρεύματος και τον πίνακα ελέγχου.Σας ασφάλεια, θα με νοιάζει .\nΗ υπηρεσία μας 1. Βίντεο καθοδήγησης για 0 εκκινητών. 2. Δωρεάν αναβαθμίσεις λογισμικού. 3. Επαγγελματικά μετά από-πωλούν την υπηρεσία. 3D εκτυπωτή είναι ένα τρισδιάστατο εκτυπωτή ή εξοπλισμός που μετατρέπει το σχέδιο σε πραγματικό αντικείμενο της υπό τον έλεγχο του υπολογιστή.\nΕυχαριστώ την Ένταξή του Ιωάννη από το MIT και ο Μάικ από Tsinghua.Wanhao έχει αναπτύξει το δικό του Λογισμικό WANHAO IMAKER1.2.5.2210. και superior Εκτυπωτή Πολύγραφος 5. Αυτό το ΕΠΑΓΓΕΛΜΑΤΙΚΌ ΠΡΩΤΌΤΥΠΟ 3D ΕΚΤΥΠΩΤΉ είναι εξαιρετικά γρήγορο εκτυπωτή, 300mm/second ταχύτητα εκτύπωσης και μοναδικό τεμαχίζοντας λογισμικού. Οποιαδήποτε τεράστιο αντικείμενο μπορεί να είναι φέτες τουλάχιστον 3 φορές πιο γρήγορα σε σχέση με πριν. Ταυτόχρονα είναι παπλωματά από κάθε Wanhao Μηχανή πριν. Wanhao κρατά τη βελτίωση της ποιότητας και την τεχνική υποστήριξη. Υπάρχουν πάνω από 25 πάνω από 25 χώρες να παρέχει γρήγορη και αποτελεσματική εξυπηρέτηση σε κανέναν χρόνο. Επιλέγοντας Wanhao, Επιλέγοντας Μέλλον!\nWANHAO έχει συμμετοχή σε 3D εκτυπωτή κατατεθεί από τις αρχές του 2011. Την 1η Οκτ WANHAO Αναπαράγουν το Πράγμα-O-Matic και το ονόμασε ΠΟΛΎΓΡΑΦΟΣ ΈΝΑ. Αυτό το 1ης Γενιάς που κατασκευάζονται Στην Κίνα 3D εκτυπωτή που έχει συνδυαστεί περισσότερο από το πλεονέκτημα του RepRap και Makerbot, και την αναβάθμιση των βιδών για να Μη Μπλοκάρει το ένα. Τον ιούνιο του 2012 WANHAO έχει εφεύρει είναι 3D εκτυπωτή με το LCD displayer το οποίο τώρα ονομάζεται REPLIATOR ΔΎΟ. Αυτό είναι geat βήμα που δωρεάν σας υπολογιστή που δεν χρειάζεται να εκτυπώσετε, ενώ η διατήρηση του υπολογιστή σας σε λειτουργία. Μια απλή κάρτα SD θα κάνει όλη την υπόλοιπη δουλειά.Σε Aug 2012 WANHAO αποφάσισε να ενταχθεί στην παγκόσμια αγορά για να βοηθήσει περισσότερους ανθρώπους να αποκτήσουν πρόσβαση στο πιο φοβερό εκτύπωση ρομπότ. WANHAO είναι λεπτή για να παρέχουμε πιο προσιτή και σταθερή 3d εκτύπωση μηχανή που ΓΊΝΕΤΑΙ ΣΤΗΝ ΚΊΝΑ.\nΕτικέτες: 3d μηχανή εκτυπωτή, 3d εκτυπωτή, οδοντιατρική 3d εκτυπωτή, Φτηνές 3d μηχανή εκτυπωτή, Υψηλής Ποιότητας 3d εκτυπωτή, Κίνα οδοντιατρική 3d εκτυπωτή Προμηθευτές.\nΑνώτατη ταχύτητα Εκτύπωσης: 30mm/ώρα\nΠρότυπος Αριθμός: WANHAO D7 ΣΥΝ\nΜέγιστο μέγεθος εκτύπωσης: 120*68*200mm\nΛογισμικό: Εργαστήρι Δημιουργίας\nΡητίνη τύπος: 405nm\nΥλικό Εκτύπωσης: UV Ρητίνη\nΧρώμα Ταχύτητα Εκτύπωσης: 30mm/ώρα\nΌνομα Προϊόντων: UV Ρητίνη DLP SLA 3d Prtiner\nΕμπορικό Σήμα: WANHAO\nΜέγεθος Συσκευασίας: 55cm x 30cm x 30cm (21.65in x 11.81in x 11.81in)\nΒάρος Συσκευασίας: 13.0kg (28.66lb.)


Παραμονή Χριστουγέννων στο Εθνικό Αρχαιολογικό Μουσείο\nΤρίτη, 22 Δεκεμβρίου 2015 13:11\nΤην Πέμπτη 24 ∆εκεμβρίου 2015 το Εθνικό Αρχαιολογικό Μουσείο προσκαλεί μικρούς και μεγάλους σε έναν γιορτινό περίπατο στις αίθουσές του από τις 11 π.μ. έως την 1 μ.μ.\n...ένας περίπατος στην Αθήνα μιας άλλης εποχής\n...ένα διαχρονικό ταξίδι στα έθιμα που σχετίζονται με το ∆ωδεκαήμερο\n...χριστουγεννιάτικες ιστορίες και τραγούδια από όλο τον κόσμο\n- Από τις 11.00 έως τις 12.00 π.μ. αρχαιολόγοι του μουσείου σάς ξεναγούν στη νέα περιοδική έκθεση «Ένα όνειρο ανάμεσα σε υπέροχα ερείπια...Περίπατος στην Αθήνα των περιηγητών, 17ος –19ος αιώνας».\n- Στις 12.30 μ.μ. η χορωδία νέων Vocal Inventions Ensemble, υπό τη διεύθυνση της Όλγας Αλεξοπούλου, θα ερμηνεύσει έργα των Arlen, Caccini, Coulais, Curter & Hudson, Gjeilo, Jenkins, Pierpoint, Purcel, Rutter, καθώς και παραδοσιακά χριστουγεννιάτικα τραγούδια, κλείνοντας μελωδικά το εορταστικό πρόγραμμα .\nΟι δηλώσεις συμμετοχής για την ξενάγηση στην περιοδική έκθεση ξεκινούν μισή ώρα πριν την έναρξη της δράσης στο Γραφείο πληροφοριών της εισόδου. Όλοι οι διαγωνισμοί με προσκλήσεις του culturenow.gr\nΤοποθεσία: Εθνικό Αρχαιολογικό Μουσείο, Πατησίων 44\nΗμερομηνία: Πέμπτη 24 ∆εκεμβρίου 2015, στις 11.00 – 13.00\nΠληροφορίες: Τηλ. 2132144891


9 Aποδεδειγμένοι τρόποι για να γίνεις πιο δυναμικός άντρας | GentlemenOnly\nΕνημερώθηκε στις 3 Μαΐου, 2022 / Προσωπική Ανάπτυξη\nΓια να είσαι εδώ λογικά θα σκέφτεσαι μέσα σου «πως μπορώ να γίνω πιο σκληρός;» ή «πως μπορώ να γίνω πιο δυναμικός;»\nΜήπως θες να είσαι ανεξάρτητος και να ζεις τη ζωή με τους δικούς σου όρους;\nΜήπως νιώθεις μερικές φορές σα να λείπει το πάθος, η σπίθα, ή το κουράγιο στη ζωή σου;\nΜήπως έχεις την εντύπωση ότι σε διακατέχει μια ασάφεια, ότι γίνεσαι βαρετός, ή υπερβολικά ευγενικός;\nΜήπως δυσκολεύεσαι να βρίσκεις κίνητρα στο μονοπάτι της καριέρας σου, να τραβάς την προσοχή ερωτικών συντρόφων για τις οποίες νιώθεις βαθιά έλξη, ή να βρίσκεις την αποφασιστικότητα να τηρείς τις δεσμεύσεις σου;\nΤότε, το μόνο σίγουρο είναι πως είσαι στο σωστό μέρος. Σε αυτό το άρθρο θα μάθεις τι πρέπει να κάνεις για να γίνεις πιο σκληρός.\nΤι σημαίνει σκληρός και δυναμικός άντρας;\nΠοια είναι τα οφέλη του να είσαι σκληρός και δυναμικός;\nΠως να γίνεις πραγματικά σκληρός και δυναμικός άντρας;\nΠως να γίνεις σκληρός και δυναμικός άντρας με απλά λόγια\nΤο να είσαι σκληρός και δυναμικός άντρας σημαίνει να έχεις πραγματική ενέργεια που φυσικά διακατέχει έναν άντρα που γνωρίζει τι κάνει.\nΔεν τα βάζεις ποτέ με έναν σκληρό και δυναμικό άντρα που ξέρει τι θέλει και δεν φοβάται να το επιδιώξει.\nΟ άντρας αυτός δεν είναι ποτέ επιθετικός χωρίς να υπάρχει λόγος. Δεν το παίζει ποτέ μάγκας. Αλλά, είναι ικανός να σου δείχνει την πυγμή του χωρίς να ποτέ να χρειαστεί να δράσει.\nΦαντάσου να στέκεσαι φάτσα-κάρτα με έναν άντρα που σε κοιτάζει κατάματα χωρίς να βλεφαρίζει. Το βλέμμα του σε διαπερνά χωρίς τον παραμικρό περιττό εκφοβισμό. Η φυσική σου παρουσία δεν τον επηρεάζει. Παρατηρείς στα μάτια του έναν βαθύ, σκοτεινό ωκεανό εμπειρίας από μια ζωή γεμάτη όλων των ειδών εμπειρίες.\nΥπάρχει ταυτόχρονα μια αγριάδα και μια ήρεμη αίσθηση σταθερότητας στο πεδίο της ενέργειάς του.\nΣυναντώντας το έντονο, ευθές βλέμμα του νιώθεις άμεσα γειωμένος, ήρεμος, και ταυτόχρονα εμπνευσμένος να αναβαθμίσεις τη ζωή σου.\nΑυτό είναι το αίσθημα του να βρίσκεσαι μπροστά σε έναν πραγματικά σκληρό και δυναμικό άντρα.\nΚαλλιεργώντας τα συγκεκριμένα στοιχεία ενός σκληρού και δυναμικού άντρα, θα βιώσεις τα παρακάτω οφέλη, κι όχι μόνο:\nΣταθερότερες και πιο εκπληρωμένες φιλίες/σχέσεις\nΜεγαλύτερη ευκολία στη σύναψη ερωτικών σχέσεων\nΜία βαθύτερη, ικανοποιητική σεξουαλική ζωή\nΠερισσότερη σταθερή ενέργεια και πάθος στην καθημερινότητά σου\nΠερισσότερος σεβασμός από τους άλλους\nΠερισσότερη κατανόηση προς τον εαυτό σου και συμπόνια προς τους άλλους\nΠερισσότερο κουράγιο και αυτοπεποίθηση μέρα με τη μέρα\nΠιο ειλικρινείς διαλόγους και σχέσεις σε όλο το φάσμα της ζωής σου\nΠαρόλο που είναι ένα σπάνιο προτέρημα στη σύγχρονη δυτική κοινωνία, το να γίνεις πραγματικά σκληρός και δυναμικός άντρας είναι πιο απλό απ’ όσο νομίζεις.\nΧωρίς να φλυαρούμε περαιτέρω, παρακάτω έχουμε τους 9 πιο αξιοποιήσιμους τρόπους που θα σε βοηθήσουν να γίνεις ο άντρας που πάντα ήθελες.\nΠάνω απ’ όλα, ένας σκληρός και δυναμικός άντρας είναι παρών.\nΈνας άντρας με έντονη παρουσία, μπορεί να βλέπει, να ακούει, και να κατανοεί κάποιον απλά και μόνο παρατηρώντας τον. Ένας άντρας που είναι παρών, μπορεί να δείχνει πλήρη προσοχή χωρίς να αποσπάται από οτιδήποτε.\nΟ άντρας που είναι παρών, είναι η ενσάρκωση της γνήσιας συνείδησης των πραγμάτων γύρω του.\nΗ ικανότητά σου να είσαι παρών ενώπιον άλλων είναι εν τέλει ένα υποπροϊόν της υγιούς γνώσης των προσωπικών σου ορίων.\nΣε επίπεδο στρατηγικής/καθημερινότητας, μάθε να λες «όχι» σε πράγματα, συμβάντα, και ανθρώπους στους οποίους δεν θέλεις να επενδύσεις την ενέργεια σου. Βγάλε από τη ζωή σου τα «βαμπίρ» που σου ρουφάνε την ενέργεια. Πέρνα χρόνο με ανθρώπους που σε ανεβάζουν, σου βάζουν προκλήσεις, και σε εμπνέουν.\nΣε επίπεδο συμπεριφοράς/λεπτομερειών, να έχεις σταθερή οπτική επαφή με τους συνομιλητές σου – ένα μείγμα έντονης αλλά και ήρεμης ματιάς. Χρησιμοποίησε τα μάτια σου ώστε να παρατηρείς και να αντιδράς, όχι για να εκφοβίζεις ή να κρίνεις.\nΆλλες προτάσεις για να βελτιώσεις την ικανότητά σου να είσαι παρών:\nΠήγαινε για βόλτες χωρίς να πάρεις το κινητό μαζί σου\nΚάνε τακτικά διαλογισμό και γιόγκα\nΑποσυμφόρησε το περιβάλλον σου από τα πολλά φυσικά αντικείμενα, φρόντισε να κατέχεις λιγότερα (μικρότερη φυσική συμφόρηση ίσον μικρότερη πνευματική συμφόρηση)\nΚάνε ένα μπάνιο, περπατά ξυπόλητος στο γρασίδι, ή κάνε ό,τι σου προκαλεί ηρεμία και σε συνδέει πιο άμεσα με τη φύση\n2. Πάθος και ένταση\nΈνας από τους κυριότερους λόγους που οι άντρες δεν είναι πλέον σκληροί και δυναμικοί είναι η έλλειψη πάθους και έντασης για τη ζωή.\nΤι είναι αυτό που σε εξιτάρει; Τι είναι αυτό που κάνει την ψυχή σου να φλέγεται; Για ποιες αξίες θα θυσιάζες τον εαυτό σου;\nΕάν δεν υπάρχει τίποτα στη ζωή σου που να ανάβει αυτή τη φλόγα μέσα σου, τότε θα έχεις έναν χαρακτήρα ανούσιο, ουδέτερο, και χωρίς νόημα.\nΑνακάλυψε τι είναι αυτό που ανάβει τη φωτιά μέσα σου, τι είναι αυτό που δίνει νόημα στη ζωή σου, και ζήσε γι’ αυτό.\n3. Καθόρισε την κατεύθυνσή σου\nΗ ουσία της ενέργειας ενός σκληρού και δυναμικού άντρα είναι η αίσθηση της κατεύθυνσης στη ζωή.\nΕίναι κατεξοχήν αρρενωπό το να βλέπεις μια πιθανή ερωτική σύντροφο και να την πλησιάζεις απευθείας με μια ενέργεια του τύπου «γνωρίζω τι άλλο υπάρχει εκεί έξω… και επιλέγω ΕΣΕΝΑ.»\nΕίναι κατεξοχήν αρρενωπό το να βρίσκεις μια καριέρα συμβατή με τις αρχές, τις ικανότητες και το πάθος σου, και να λες: «Θα δώσω τα πάντα γι αυτή την αποστολή. Θα συνεισφέρω στον κόσμο με όλη μου τη δύναμη, κι έτσι θα κάνω τον κόσμο ένα καλύτερο μέρος.»\nΕίναι κατεξοχήν αρρενωπό να χτίζεις ένα καλύτερο, υγιέστερο σώμα, και να αφιερώνεις χρόνο, ενέργεια και πόρους ώστε να το πραγματοποιείς αυτό.\nΤίποτα δε σου στέκεται εμπόδιο. Βρέχει έξω; Θα πας για τρέξιμο παρ’ όλα αυτά. Δυσκολεύεσαι να τηρήσεις τη διατροφή σου ενώ ταξιδεύεις;\nΔώσε βάση στην κατεύθυνση που θέλεις να πάρεις στη ζωή. Ακολούθησε αυτό που θέλεις. Βάλε στόχους, τήρησέ τους, και μην αφήσεις τίποτα να σου σταθεί εμπόδιο.\nΣτο σήμερα, οι περισσότεροι άντρες δεν λένε τα πράγματα όπως έχουν. Μιλάνε με υπερβολές και δημιουργούν πραγματικότητες με σκοπό να κάνουν τους άλλους να τους βλέπουν όπως θέλουν οι ίδιοι.\nΟπότε, αν θες να διαφοροποιηθείς από αυτούς τους άντρες και να γίνεις σκληρός και δυναμικός άντρας, τότε πρέπει να γίνεις μετρ της ειλικρίνειας.\nΕύκολο στη θεωρία, δύσκολο στην πράξη.\nΟι περισσότεροι άνθρωποι ζούνε αποφεύγοντας την αλήθεια για τον εαυτό τους. Μια αλήθεια που μπορεί να πονάει, αλλά σε απελευθερώνει.\n«Σε βρίσκω πολύ ενδιαφέρουσα και θέλω να σε γνωρίσω καλύτερα.»\n«Δεν αισθάνομαι πια ερωτευμένος μαζί σου.»\n«Μισώ αυτή την καριέρα και θέλω να αξιοποιήσω την καθημερινότητα μου με κάτι άλλο.»\n“Δεν ανέχομαι τέτοιες συμπεριφορές, οπότε το σταματάς τώρα.»\nΜιλώντας ειλικρινά για τον εαυτό σου, έρχεσαι σε μεγαλύτερη αρμονία με τις επιθυμίες, τους στόχους, και την αποστολή σου στη ζωή.\nΚάν’ το συνήθεια να λες τα πράγματα όπως έχουν. Μια ζωή με μισές αλήθειες και κατασκευασμένες πραγματικότητες μπορεί μόνο να σε οδηγήσει σε μια διαρκή αίσθηση κενού και χάους.\n5. Σταμάτα να δίνεις προτεραιότητα στις ανάγκες των άλλων\nΈνας από τους γρηγορότερους τρόπους να χάσεις την προσωπική σου δύναμη είναι να δώσεις προτεραιότητα στην αντίληψη των άλλων για σένα και όχι στη δική σου αντίληψη για τον εαυτό σου.\nΟ σκληρός και δυναμικός άντρας κάνει κουμάντο στη ζωή σου. Οπότε, σταμάτα να επιζητάς την αποδοχή από τους άλλους και εντυπωσίασε πρώτα τον εαυτό σου.\nΕάν προσπαθείς να ικανοποιείς τους πάντες, δεν θα ικανοποιήσεις κανέναν… και πόσο μάλλον τον εαυτό σου.\nΕάν είσαι μονίμως ανιδιοτελής ή έχεις συνηθίσει αποκλειστικά να δίνεις, φρόντισε να γύρεις τη ζυγαριά προς τον υγιή εγωισμό.\nΔώσε προτεραιότητα στις ανάγκες σου. Φρόντισε να γεμίσει το δικό σου σακί, ώστε να μπορείς μετέπειτα να προσφέρεις από αυτή την αφθονία και στους άλλους.\n6. Επέτρεψε στον εαυτό σου να γίνει άνετος εν μέσω κοινωνικών εντάσεων\nΠολλά σύγχρονα “καλά παιδιά” δυσκολεύονται στην αντιμετώπιση κοινωνικών εντάσεων, είτε μιλάμε για τον φόβο προσέγγισης είτε για έναν διάλογο με κάποιο πρότυπό τους ή πρόσωπο εξουσίας ή κάποιον διάσημο, είτε μιλάμε για την ικανότητα να κρατούν μια σταθερή στάση και να παίρνουν στα σοβαρά τον εαυτό τους.\nΑν θες να γίνεις σκληρός και δυναμικός, πρέπει να μην φοβάσαι να αντιμετωπίσεις τέτοιες κοινωνικές καταστάσεις.\nΣε επίπεδο συμπεριφοράς, είναι πιθανό να προδώσεις τη δυσφορία σου σε μια κατάσταση κοινωνικής έντασης, έχοντας μονίμως ένα χαμόγελο ή γελώντας ώστε να διώξεις αυτή την ένταση από πάνω σου, είτε ανασηκώνοντας συνεχώς τα φρύδια σου δίνοντας μια εντύπωση αθωότητας στους παρευρισκόμενους.\nΕπίσης, προδίδεις την αμηχανία σου με το να συμφωνείς μονίμως με τους άλλους, ή ελέγχοντας ακατάπαυστα εάν η σύντροφος σου περνάει καλά ή περιμένοντας να εκφέρουν όλοι τη γνώμη τους πάνω σε ένα θέμα, ώστε στη συνέχεια να εκφράσεις κι εσύ εκ του ασφαλούς τη δική σου άποψη σε συμφωνία με αυτή των υπολοίπων.\nΕπέτρεψε στον εαυτό σου να είναι πιο άνετος σε καταστάσεις στις οποίες έως τώρα ένιωθες άβολα. Όταν αποκτήσεις μεγαλύτερη ανοχή σε καταστάσεις κοινωνικής έντασης, θα ξεκινήσεις να γίνεσαι πιο σκληρός και πιο δυναμικός.\nΑντιμετώπισε τους φόβους σου. Πάρε μέρος σε συνομιλίες που αποτελούν πρόκληση για σένα. Ζήτα από την κοπέλα που σου αρέσει πολύ να βγείτε.\nΑπέβαλε αυτή την ένταση ή το μόνιμο χαμόγελο όταν συζητάς με άλλους. Για κάθε «μονάδα» κουράγιου που βάζεις στη ζωή σου, θα ανταμειφθείς με ίδιο ή και μεγαλύτερο αριθμό «μονάδων» πραγματικής αυτοπεποίθησης.\n7. Έλα σε επικοινωνία με το θυμό σου (και με όλα τα αισθήματά σου)\nΤα μυαλά των περισσότερων αντρών παίρνουν εύκολα αέρα. Αντιθέτως, ένας σκληρός και δυναμικός άντρας είναι προσγειωμένος, συνειδητοποιημενος, και αγκαλιάζει τα συναισθήματά του.\nΘεωρείς ότι αναλύεις πολύ καλά καταστάσεις; Πιστεύεις ότι είσαι υψηλά σκεπτόμενος και πιο έξυπνος από τους περισσότερους; Όλα αυτά μπορεί να ισχύουν, αλλά αν πορεύεσαι στη ζωή με φουσκωμένα μυαλά, στο τέλος θα μείνεις απογοητευμένος από τη ζωή.\nΤο ένστικτό σου πρέπει οπωσδήποτε να συνδέεται με την καρδιά σου και με τα αισθήματά σου γενικότερα.\nΜπορεί να έχεις ανατραφεί με την πεποίθηση ότι σου επιτρέπεται, ως άντρας, να εκφράζεις συγκεκριμένα μόνο αισθήματα (συνηθέστερα: χαρά, θυμό, υπερηφάνεια).\nΠιθανό να σου έλεγαν, είτε φανερά είτε κρυφά, ότι η λύπη είναι κάτι εκτός των ορίων σου, ή με άλλα λόγια ότι «τα αγόρια δεν κλαίνε.»\nΜπορείς να εκφράζεις ολόκληρο το φάσμα των αισθημάτων σου. Ουσιαστικά, η πραγματική σου ευτυχία βασίζεται σε αυτό. Δεν μπορείς να αποσυνδέεσαι από συγκεκριμένα αισθήματα χωρίς να επηρεάζεις αρνητικά την ικανότητά σου να βιώνεις πλήρως όλα τα αισθήματά σου.\nΈλα σε επαφή με όλα σου τα αισθήματα – κλαίγοντας, θυμώνοντας, νιώθοντας χαρούμενος. Όλα μέσα, χωρίς εξαιρέσεις.\n8. Πέρνα περισσότερο χρόνο με τους φίλους σου\nΚάτι μαγικό συμβαίνει όταν αφιερώνουμε χρόνο αποκλειστικά για παρέα με άλλα άτομα του φύλου μας. Αυτό το ξέρουν πολύ καλά οι σκληροί και οι δυναμικοί άντρες, γι’ αυτό έχουν πολλούς άντρες φίλους.\nΕπουλώνουμε τη σχέση μας με τον πατέρα μας, μαθαίνοντας καλύτερα το πώς λειτουργούν οι άντρες.\nΝιώθουμε μία φωτιά μέσα μας να ανάβει καθώς δεχόμαστε προκλήσεις και κριτική από άντρες τους οποίους σεβόμαστε.\nΝιώθουμε τη βαθιά υποστήριξη των αδελφών μας και έχουμε μια πραγματική αίσθηση ότι είναι πάντοτε εκεί για εμάς.\nΕίτε είναι μια εβδομαδιαία, ομαδική αθλητική δραστηριότητα, ένα γκρουπ αντρών, μια νύχτα πόκερ, ένα κλαμπ αναγνωστών, ή οτιδήποτε άλλο σου αρέσει, περνώντας τακτικά χρόνο με άλλους άντρες θα σε αλλάξει με τρόπους που δε φαντάζεσαι.\nΑφιέρωσε χρόνο αποκλειστικά σε παρέα αντρών. Βγες με τους κολλητούς για ποτό, για μπάσκετ, για μπάλα, για οτιδήποτε. Κάνε το συνήθεια. Ιδανικά τουλάχιστον μία φορά την εβδομάδα.\n9. Ζήσε τη ζωή σου σαν να μην υπάρχει αύριο\nΧθες βράδυ, κάποιος από το γκρουπ αντρών το οποίο διευθύνω, με ρώτησε «πώς εξακολουθείς να έχεις κίνητρο στη ζωή;»\nΗ απάντησή μου ήταν απλή… «Να θυμάσαι πάντα ότι πρόκειται να πεθάνεις.»\nΟ θάνατος δίνει στη ζωή σου νόημα. Όλοι το γνωρίζουμε αυτό ενστικτωδώς.\nΌταν ένας φίλος ή ένα οικογενειακό μέλος πεθαίνει, σου υπενθυμίζει να ρίχνεις μια κριτική ματιά στο πώς ζεις τη ζωή σου.\nΓεννιούνται ερωτήσεις όπως: «Ζω, άραγε, την πιο αυθεντική εκδοχή του εαυτού μου;»\nΟτιδήποτε δημιουργείς για τον κόσμο είναι σαν ένα κάστρο από άμμο πριν το χτυπήσει το κύμα. Αυτό μπορεί να φαίνεται αποθαρρυντικό, αλλά είναι στην πραγματικότητα ακραία απελευθερωτικό.\nΌλοι μας κάποια μέρα θα πεθάνουμε. Και είτε μας πατήσει λεωφορείο, είτε πεθάνουμε στα 120 σ’ ένα άνετο κρεβάτι, περιτριγυρισμένος από τους αγαπημένους μας, θα μετανιώσουμε που δεν μοιραστήκαμε τις αλήθειες μας με τον κόσμο.\nΡώτα τον εαυτό σου, «τι θα έκανα αν γνώριζα ότι θα πεθάνω σε ένα χρόνο;» και ζήσε με αυτό τον τρόπο.\nΔώσε βάση στις διαφορές μεταξύ του πως θα ζούσες τη ζωή σου και πως τη ζεις, κι έπειτα δούλεψε για να χτίσεις αυτό το κενό ώστε να έρθεις σε πλήρη συμφωνία.\nΣτη βάση του, το να γίνεις σκληρός και δυναμικός άντρας έγκειται κυρίως στο να αποβάλλεις τις συνήθειες του «καλού παιδιού».\nΠρέπει να ζεις σε συμφωνία με τον εαυτό σου, να αποδέχεσαι οτιδήποτε υπάρχει τη δεδομένη στιγμή στη ζωή σου, και να είσαι άνετος όταν βρίσκεσαι αντιμέτωπος με άβολες καταστάσεις.\nΑυτό σημαίνει να είσαι σκληρός και δυναμικός άντρας.


CoVid19 ή Αλλεργίες; Μάθετε πώς να τα ξεχωρίζετε!\nΑρχική » Ροή Ειδήσεων » CoVid19 ή Αλλεργίες; Μάθετε πώς να τα ξεχωρίζετε!\nΟι εποχικές αλλεργίες εμφανίζονται κατά κύριο λόγο αυτήν την περίοδο του έτους σε μεγάλο κομμάτι του πληθυσμού. Όσο και αν η αναγκαστική και επιβεβλημένη παραμονή στο σπίτι δρα προστατευτικά για την αποφυγή έκθεσης στον ιό SARS-CoV-2 αλλά και ως έναν βαθμό στις ουσίες που ευθύνονται (αλλεργιογόνα) για την εμφάνιση των κλινικών εκδηλώσεων της αλλεργίας, αναμένεται σύντομα να απασχολήσουν πολλούς από εμάς.\nΤι είναι οι αλλεργίες ;\nΠρόκειται για ειδικού τύπου ανοσολογικές αντιδράσεις οι οποίες χαρακτηρίζονται ως αντιδράσεις υπερευαισθησίας και δεν εκδηλώνονται με την πρώτη επαφή με το αλλεργιογόνο αλλά με τις μεταγενέστερες. Απαιτείται δηλαδή ευαισθητοποίηση του ανοσοποιητικού συστήματος που φυσιολογικά μας προστατεύει από κάθε ξένο εισβολέα, αλλά και προηγούμενη έκθεση στην ουσία που προκαλεί τα αλλεργικά συμπτώματα και λέγεται αλλεργιογόνο. Πιστεύεται πως η γενετική προδιάθεση ενός ατόμου που εκδηλώνεται με τα αυξημένα επίπεδα ανοσοσφαιρίνης IgE, μετά την επίδραση ενός κατάλληλου περιβαλλοντικού παράγοντα (αλλεργιογόνο) πυροδοτεί αλληλουχία απελευθέρωσης ουσιών από τον ίδιο τον οργανισμό που τελικό αποτέλεσμα έχουν την εκδήλωση αλλεργικών συμπτωμάτων.\nΓιατί θα πρέπει να γνωρίζουμε τις κλινικές εκδηλώσεις των αλλεργιών στην εποχή πανδημίας με την λοίμωξη Covid19;\nΟι αλλεργικές αντιδράσεις εμφανίζουν μεγάλη ποικιλία στις κλινικές τους εκδηλώσεις . Κάποιες από αυτές θα μπορούσαν τις ιδιαίτερες στιγμές που όλοι βιώνουμε, να αποδοθούν λανθασμένα ως συμπτώματα λοίμωξης Covid19. Ο πανικός αποτελεί πάντα κακό σύμβουλο, ενώ μια πιο ψύχραιμη ματιά βοηθά στο να προστατεύσουμε εμάς και τους γύρω μας.\nΠοια συμπτώματα προκαλεί ο Νέος Κορονοϊός SARS-CoV-2 ;\nΑν και πολλά πράγματα μένουν να αποσαφηνιστούν για τον τρόπο δράσης και φυσικά την αποτελεσματική θεραπεία του, φαίνεται πως υπάρχει ομοφωνία στις βασικότερες εκδηλώσεις που προκαλεί. Μετά από μια περίοδο επώασης 1-14 ημερών από την έκθεση στον ιό, εμφανίζονται σταδιακά τα παρακάτω συμπτώματα :\nΠυρετός πάνω από 38 βαθμούς C\nΞηρός Βήχας, που μπορεί να συνοδεύεται και από Πονόλαιμο\nΔυσκολία στη αναπνοή (Δύσπνοια), ως βασική επιπλοκή της νόσου με ανάγκη άμεσης αντιμετώπισης\nΠόνος σε Αρθρώσεις και Μύες (αρθραλγίες-μυαλγίες) – Αίσθημα Κούρασης, μερικές φορές\nΠονοκέφαλος (Κεφαλαλγία), μερικές φορές\nΡινική συμφόρηση (μπούκωμα) και Καταρροή (συνάχι), μερικές φορές\nΔιάρροια, σπανιότερα (τελευταίες αναφορές επισημαίνουν την αυξημένη προσοχή σε συμπτώματα από το Γαστρεντερικό)\nΑνοσμία και διαταραχές στη γεύση\nΠοια είναι τα συμπτώματα και οι εκδηλώσεις των συνηθέστερων αλλεργικών αντιδράσεων ;\nΥπάρχει μεγάλη ποικιλία που σχετίζεται με την οδό εισαγωγής-επαφής του αλλεργιογόνου στον οργανισμό, συνεπώς και με τους ιστούς και τα όργανα που προσβάλλονται συχνότερα. Έτσι, τα εισπνεόμενα αλλεργιογόνα προκαλούν αλλεργική ρινίτιδα, βρογχικό άσθμα και επιπεφυκίτιδα. Τα τροφικά αλλεργιογόνα προκαλούν εμέτους και διάρροια, ενώ η δερματική προσβολή εμφανίζεται ως ατοπική δερματίτιδα και κνίδωση.\nΑς δούμε όμως πιο αναλυτικά τα διάφορα συμπτώματα στις πιο συχνές μορφές και εκδηλώσεις με τις οποίες εμφανίζονται οι αλλεργίες και τον τρόπο με τον οποίο θα μπορούσαμε να τα διαχωρίσουμε από τα αντίστοιχα συμπτώματα της Covid19 λοίμωξης. Θυμίζουμε ότι η πορεία και εξέλιξη της Covid19 λοίμωξης απαιτεί κάποιο χρονικό διάστημα επώασης, ενώ τα συμπτώματα των αλλεργιών εμφανίζονται σχετικά αιφνίδια.\nΒρογχικό Άσθμα : Βήχας – Δύσπνοια – Συριγμός στην Αναπνοή (χαρακτηριστικός ήχος κατά τις αναπνευστικές κινήσεις).\nΤο πλέον σύνηθες είναι να γνωρίζει κάποιος ήδη από την παιδική του ηλικία ότι πάσχει από Βρογχικό Άσθμα, να έχει ήδη επισκεφτεί Κλινικό Ιατρό και να έχει λάβει σχετική φαρμακευτική αγωγή και καθοδήγηση για την αντιμετώπιση των κρίσεων.\nΑλλεργική Ρινίτιδα : Πταρμός(φτέρνισμα), Ρινική συμφόρηση(μπούκωμα), Καταρροή(συνάχι), Κνησμός(φαγούρα) στην μύτη ή τον στοματοφάρυγγα, Βήχας.\nΑιφνίδια έναρξη των περισσότερων από τα παραπάνω συμπτώματα σε μικρότερο ή μεγαλύτερο βαθμό και απουσία Πυρετού τις περισσότερες φορές συνηγορούν υπέρ της εκδήλωσης Αλλεργικής Ρινίτιδας.\nΑλλεργική Επιπεφυκίτιδα: Ερυθρότητα(κοκκίνισμα) στα μάτια, Διάφανες οφθαλμικές εκκρίσεις, Δακρύρροια, Φωτοφοβία, Κνησμός(φαγούρα), ενδεχόμενη συνύπαρξη με Αλλεργική Ρινίτιδα.\nΣυμπτώματα που δεν συνηθίζεται να ανευρίσκονται σε Covid19 λοίμωξη.\nΤροφικές Αλλεργίες : Αυξημένος εντερικός περισταλτισμός που συνοδεύεται από εμετό και διάρροια.\nΑιφνίδια έναρξη συμπτωμάτων μετά την λήψη τροφής που συνοδεύεται από απουσία Πυρετού.\nΔερματικές Αλλεργικές Εκδηλώσεις(Ατοπική Δερματίτιδα και Κνίδωση):\nΔερματικές εκδηλώσεις όπως Διάχυτη Ερυθρότητα, Κνησμός(φαγούρα).\nΔεν αναφέρονται ως τυπικά συμπτώματα σε Covid19 λοίμωξη.\nΤι πρέπει να κάνω εάν εμφανίσω συμπτώματα Αλλεργίας;\nΆμεση επικοινωνία με τον Κλινικό Ιατρό για λήψη Οδηγιών και Φαρμακευτικής αγωγής όταν το κρίνει απαραίτητο. Συνήθως η λήψη αντιισταμινικών και κορτικοστεροειδών είτε σε χάπι είτε σε αλοιφή, εμφανίζουν άμεση βελτίωση των συμπτωμάτων. Μεγάλη προσοχή απαιτείται στην περίπτωση που εμφανίζεται έντονη Δύσπνοια.\nΠοιες ουσίες προκαλούν πιο συχνά την εμφάνιση Αλλεργιών;\nΌλες οι ουσίες μπορούν κάποια στιγμή να δράσουν ως αλλεργιογόνα και να προκαλέσουν την εμφάνιση αλλεργικών συμπτωμάτων και εκδηλώσεων. Κάποιες βέβαια, εμφανίζονται με αυξημένη συχνότητα. Τέτοιες μπορεί να είναι η Γύρη από τα διάφορα άνθη, Χόρτα, Φυτά, Οικιακή σκόνη, Υμενόπτερα(πχ μέλισσα, σφήκα), Φάρμακα ,Φρούτα, Ξηροί καρποί, άλλες Τροφές κτλ.\nΤι θα μπορώ να κάνω για να αντιμετωπίσω τις Αλλεργίες μου όταν ολοκληρωθεί με επιτυχία η αντιμετώπιση του SARS-CoV-2 και επανέλθουν οι φυσιολογικοί ρυθμοί ζωής;\nΆμεση επίσκεψη στον κατάλληλο Κλινικό Ιατρό για Εξέταση, λήψη Οδηγιών και διενέργεια Εργαστηριακού Ελέγχου εάν αυτό κριθεί απαραίτητο. Είναι εξαιρετικά χρήσιμο να ανευρεθεί ποια είναι η ουσία – αλλεργιογόνο που προκάλεσε τα διάφορα συμπτώματα και να ληφθούν κατάλληλες οδηγίες για περιορισμό ή αποκλεισμό πιθανής επόμενης επαφής, ή εισπνοής ή κατανάλωσης από τροφή.\nΤι εξετάσεις θα μπορούσαν να φανούν χρήσιμες σε κάποιον που εμφανίζει Αλλεργίες;\nΟ συνηθισμένος Εργαστηριακός Έλεγχος σε περίπτωση που αυτό κριθεί απαραίτητο από τον Κλινικό Ιατρό συνήθως περιλαμβάνει:\nΜέτρηση IgE στον ορό του αίματος, σαν εκδήλωση αυξημένης προδιάθεσης για εμφάνιση αλλεργικών αντιδράσεων\nΜέτρηση Ηωσινόφιλων στο ολικό αίμα, κύτταρα που συνήθως αυξάνουν στις αλλεργικές αντιδράσεις\nΔοκιμασίες RAST στο αίμα, προκειμένου να καθοριστεί σε ποιες ουσίες είναι ένα άτομο αλλεργικό\nΜένουμε Σπίτι, αλλά Μένουμε Ενωμένοι. Συνεχίζουμε Μαζί, για την αντιμετώπιση του Σήμερα και του Αύριο.\nΟ παρακάτω πίνακας απεικονίζει συγκριτικά τα συμπτώματα της Λοίμωξης CoVid19 και των Αλλεργικών Εκδηλώσεων:\nΣΥΜΠΤΩΜΑΤΑ CoVid19 Λοίμωξη Αλλεργίες\nΠΥΡΕΤΟΣ Συχνό Σύμπτωμα Σπάνιο, εμφανίζεται σε περιπτώσεις αλλεργικής ρινίτιδας(πυρετός εκ χόρτου)\nΞΗΡΟΣ ΒΗΧΑΣ Συχνό Σύμπτωμα Σπάνιο\nΚΟΠΩΣΗ Αρκετά Συχνό Σύμπτωμα Σπάνιο, αν και περιγράφονται περιπτώσεις αιφνίδιας αίσθησης αδυναμίας\nΠΤΥΕΛΑ Αρκετά Συχνό Σύμπτωμα Αναφέρονται σε περιπτώσεις Κρίσης Βρογχικού Άσθματος\nΔΥΣΠΝΟΙΑ Επιπλοκή της νόσου με ανάγκη Άμεσης αντιμετώπισης Σπάνιο, μόνο σε περιπτώσεις Κρίσης Βρογχικού Άσθματος\nΜΥΑΛΓΙΕΣ Λιγότερο Συχνό Σπάνιο\nΠΟΝΟΛΑΙΜΟΣ Λιγότερο Συχνό Σπάνιο\nΡΙΓΗ Λιγότερο Συχνό Σπάνιο\nΕΜΕΤΟΣ-ΝΑΥΤΙΑ Σπάνιο Εμφανίζεται σε περιπτώσεις Τροφικής Αλλεργίας\nΡΙΝΙΚΗ ΑΠΟΦΡΑΞΗ Σπάνιο, αν και υπάρχουν αναφορές ότι είναι δυνατόν να εμφανισθεί Συχνό σε περιπτώσεις Αλλεργικής Ρινίτιδας\nΔΙΑΡΡΟΙΑ Σπάνιο, αν και υπάρχουν αναφορές ότι η λοίμωξη εμφανίζεται στα αρχικά στάδια με συμπτώματα μόνο από το Γαστρεντερικό Συχνό σε περιπτώσεις Τροφικής Αλλεργίας\nΑΝΟΣΜΙΑ-ΑΓΕΥΣΙΑ Θεωρείται πρώιμο σύμπτωμα σε κάποιες περιπτώσεις Είναι δυνατόν να εμφανισθεί σε Αλλεργική Ρινίτιδα\nΖητάνε να ανοίξουν κουρεία και κομμωτήρια.\nΚΑΡΑΝΤΙΝΑ ΗΜΕΡΑ 24 – ΜΕΡΟΣ 2ο\nΚΑΡΑΝΤΙΝΑ ΗΜΕΡΑ 24 - ΜΕΡΟΣ 2ο\nΜαθήματα δημοτικού από την τηλεόραση! "Βγήκε το νέο πρόγραμμα".


Πώς η ελληνική χούντα χρηματοδοτούσε τον Νίξον\n06:58 | 17 Απρ. 2018\n«Η χούντα χρησιμοποιούσε τον Τομ Πάπας, που συνεργαζόταν είκοσι χρόνια με τη CIA στην Αθήνα, για να στέλνει μετρητά στον πολιτικό κορβανά του Νίξον και του αντιπροέδρου Spiro Agnew – του πιο ισχυρού Ελληνοαμερικανού στην ιστορία των Ηνωμένων Πολιτειών». Αυτό καταθέτει μεταξύ άλλων ο γνωστός δημοσιογράφος της New York Times Τιμ Γουάινερ στο βιβλίο του «Η ιστορία της CIA», που θα κυκλοφορήσει στις 23 Απριλίου από τις εκδόσεις Γκοβόστη αποσπάσματα του οποίου προδημοσίευσε η Καθημερινή.\nΤο βιβλίο βασίζεται στην ανάγνωση πάνω από πενήντα χιλιάδων εγγράφων, κυρίως από τα αρχεία της CIA, του Λευκού Οίκου και του State Department, σε περισσότερες από δύο χιλιάδες προφορικές μαρτυρίες Αμερικανών πρακτόρων, στρατιωτών και διπλωματών και σε περισσότερες από τριακόσιες συνεντεύξεις από το 1987 αξιωματικών και βετεράνων της CIA, συμπεριλαμβανομένων δέκα διοικητών της CIA. Δεν υπάρχουν ανώνυμες πηγές ούτε αδιασταύρωτα παραθέματα και διαδόσεις.\nΠως η χούντα χρηματοδοτούσε τον Νίξον\nΌπως διαβάζουμε στα σχετικά αποσπάσματα, τις 17 Μαρτίου 1973, ο πρόεδρος Νίξον συναντήθηκε στο Οβάλ Γραφείο με τον Τομ Πάπας (Θωμά Παπαδόπουλο), έναν Ελληνοαμερικανό μεγαλοεπιχειρηματία, πολιτικό μεσάζοντα και φίλο της CIA. Ο Πάπας είχε παραδώσει 549.000 δολάρια μετρητά στην εκστρατεία του Νίξον, το 1968, ως δώρο από τους ηγέτες της ελληνικής στρατιωτικής χούντας. Τα λεφτά είχαν «ξεπλυθεί» μέσω της ΚΥΠ, της ελληνικής Κεντρικής Υπηρεσίας Πληροφοριών. Αυτό ήταν ένα από τα πιο σκοτεινά μυστικά του Λευκού Οίκου επί Νίξον.\nΟ Πάπας είχε τώρα εκατοντάδες χιλιάδες δολάρια ακόμα να προσφέρει στον πρόεδρο – λεφτά που προορίζονταν για την εξαγορά της σιωπής των βετεράνων της CIA που φυλακίστηκαν για τη διάρρηξη στο Watergate. Ο Νίξον τον ευχαρίστησε εγκάρδια: «Γνωρίζω όσα κάνετε για να βοηθήσετε», είπε. Τα περισσότερα χρήματα προέρχονταν από μέλη και υποστηρικτές των «συνταγματαρχών» – της ελληνικής χούντας που είχε καταλάβει την εξουσία τον Απρίλιο του 1967, με ηγέτες τον Γεώργιο Παπαδόπουλο, έναν πράκτορα που είχε στρατολογηθεί από τη CIA ήδη από την εποχή του Allen Dulles, και τον σύνδεσμο της ΚΥΠ με την Υπηρεσία».\n«Αυτοί οι συνταγματάρχες συνωμοτούσαν χρόνια», είπε ο Robert Keeley, που αργότερα έγινε ο Αμερικανός πρέσβης στην Ελλάδα. «Ηταν φασίστες. Ταίριαζαν στον κλασικό ορισμό του φασισμού όπως τον αντιπροσώπευε ο Μουσολίνι τη δεκαετία του ’20: ένα συντεχνιακό κράτος, χωρίς Κοινοβούλιο, με τα τρένα να φτάνουν στην ώρα τους, με σκληρή πειθαρχία και λογοκρισία... ένα κλασικό φασιστικό καθεστώς». (...) Οι συνταγματάρχες πίστευαν ανέκαθεν ότι «η CIA αποτελούσε έναν απευθείας δίαυλο με τον Λευκό Οίκο», είπε ο Norbert Anschutz, ο υψηλόβαθμος Αμερικανός διπλωμάτης στην Αθήνα κατά τη διάρκεια του πραξικοπήματος του 1967.\nΠαρ’ όλα αυτά, οι συνταγματάρχες είχαν αιφνιδιάσει τη CIA. «Η μόνη φορά που είδα τον Helms πραγματικά θυμωμένο ήταν όταν έγινε το πραξικόπημα των Ελλήνων συνταγματαρχών το 1967», είπε ο βετεράνος αναλυτής και επικεφαλής του OCI (Office of Current Intelligence) Dick Lehman. «Οι Ελληνες στρατηγοί σχεδίαζαν ένα πραξικόπημα ενάντια στην εκλεγμένη κυβέρνηση, ένα σχέδιο για το οποίο όλοι ήμασταν ενήμεροι, αλλά ακόμα δεν είχε ωριμάσει. Ωστόσο, μία ομάδα συνταγματαρχών έπαιξε το χαρτί της χωρίς προειδοποίηση».\nΗ επίσημη αμερικανική πολιτική προς τους συνταγματάρχες ήταν ψυχρή και απόμακρη μέχρι την ορκωμοσία του Ρίτσαρντ Νίξον, τον Ιανουάριο του 1969. Η χούντα χρησιμοποιούσε τον Τομ Πάπας, που συνεργαζόταν είκοσι χρόνια με τη CIA στην Αθήνα, για να στέλνει μετρητά στον πολιτικό κορβανά του Νίξον και του αντιπροέδρου Spiro Agnew – του πιο ισχυρού Ελληνοαμερικανού στην ιστορία των Ηνωμένων Πολιτειών. Η πρακτική απέφερε οφέλη. Ο Agnew επισκέφθηκε επισήμως την Αθήνα. Το ίδιο έκαναν και οι υπουργοί Εξωτερικών, Αμυνας και Εμπορίου. Οι Ηνωμένες Πολιτείες πούλησαν στη χούντα άρματα μάχης, αεροσκάφη και πυρομαχικά. Ο σταθμός της CIA στην Αθήνα υποστήριζε ότι η πώληση στρατιωτικού εξοπλισμού στους συνταγματάρχες «θα τους επανέφερε στη δημοκρατία», όπως είπε ο Archer Κ. Blood, πολιτικό στέλεχος της αμερικανικής πρεσβείας. Αυτό ήταν «αναληθές» είπε ο Blood – αλλά «οποιοδήποτε επικριτικό σχόλιο κατά της χούντας, θα προκαλούσε την οργή της CIA».\nΩς το 1973, οι Ηνωμένες Πολιτείες ήταν το μόνο έθνος στον ανεπτυγμένο κόσμο που είχε φιλικές σχέσεις με τη χούντα, η οποία φυλάκιζε και βασάνιζε τους πολιτικούς της εχθρούς. «Ο σταθμάρχης της CIA συνεργαζόταν στενά με τους τύπους που ξυλοκοπούσαν τους Eλληνες», είπε ο Charles Stuart Kennedy – ο Αμερικανός γενικός πρόξενος στην Αθήνα. «Ηγειρα ζητήματα περί ανθρωπίνων δικαιωμάτων, αλλά η CIA τα αντιπαρερχόταν». Η Υπηρεσία «διατηρούσε πολύ στενές σχέσεις με τους λάθος ανθρώπους», είπε ο Κένεντι. «Φαίνεται ότι επηρέαζε υπερβολικά τον πρέσβη», έναν παλιό φίλο του Ρίτσαρντ Νίξον, ονόματι Henry Tasca.\nΟ ρόλος του σταθμάρχη Jim Potts και ο στρατηγός Δημ. Ιωαννίδης\nΤην άνοιξη του 1974, ο στρατηγός Δημήτριος Ιωαννίδης ανέλαβε τα ηνία της χούντας. Ο Ιωαννίδης συνεργαζόταν με τη CIA 22 χρόνια. Η Υπηρεσία ήταν ο μοναδικός σύνδεσμος του Ιωαννίδη με την κυβέρνηση των Ηνωμένων Πολιτειών· ο πρέσβης και η αμερικανική διπλωματική κοινότητα ήταν εκτός κυκλώματος. Στα μάτια της χούντας, η αμερικανική κυβέρνηση ήταν ο Jim Potts, ο σταθμάρχης της CIA. Η Υπηρεσία είχε «ένα σημαντικό ατού στην Αθήνα· Είχαν σχέσεις με τον άνθρωπο που διοικούσε τη χώρα και δεν ήθελαν να τις διαταράξουν», είπε ο Thomas Boyatt, αξιωματούχος του υπουργείου Εξωτερικών στην Ουάσιγκτον, αρμόδιος για την Κύπρο.\nΗ Κύπρος, ένα νησί σαράντα μίλια από την ακτή της Τουρκίας και πεντακόσια μίλια από την Αθήνα, υπήρξε επίκεντρο αντιπαράθεσης ελληνικών και ισλαμικών στρατευμάτων, από την εποχή του προφήτη Μωάμεθ. Οι Ελληνες συνταγματάρχες έτρεφαν βαθύ μίσος για τον Κύπριο ηγέτη, τον Αρχιεπίσκοπο Μακάριο, και επιθυμούσαν σφόδρα να τον ανατρέψουν. Ο Αμερικανός αναπληρωτής του επικεφαλής της αντιπροσωπείας στην Κύπρο, William Crawford, είχε αντιληφθεί τα σχέδιά τους.\n«Μετέβην στην Αθήνα πεπεισμένος ότι εύκολα θα ακύρωνα τα σχέδιά τους», θυμάται. «Ο σταθμάρχης μας στην Αθήνα Jim Potts μού είπε ότι αυτό ήταν εντελώς απίθανο. Δεν μπορούσε να συμφωνήσει μαζί μου: αυτοί οι άνθρωποι ήταν φίλοι μας, συνεργάζονταν μαζί μας τριάντα χρόνια και ποτέ δεν θα έκαναν κάτι τόσο ηλίθιο».\nΤο 1974, ο Tom Boyatt βεβαιώθηκε ότι οι φίλοι της CIA στην Αθήνα σκόπευαν να ξεπαστρέψουν τον Μακάριο. Εστειλε ένα τηλεγράφημα στον πρέσβη Tasca στην Αθήνα. Πήγαινε να μιλήσεις στον στρατηγό Ιωαννίδη, έγραφε. Φρόντισε «να του δώσεις να καταλάβει» ότι «οι Ηνωμένες Πολιτείες είναι εκ διαμέτρου αντίθετες με οποιαδήποτε προσπάθεια από οποιοδήποτε μέλος της ελληνικής κυβέρνησης, φανερό ή κρυφό, να αναμειχθεί στις κυπριακές υποθέσεις». Πες του ότι «είμαστε συγκεκριμένα αντίθετοι με οποιαδήποτε απόπειρα ανατροπής του Μακαρίου και εγκαθίδρυσης μιας φίλα διακείμενης προς την Αθήνα κυβέρνησης. Διότι, αν συμβεί αυτό, οι Τούρκοι θα εισβάλουν και αυτό δεν θα είναι καλό για κανέναν μας».\nΩστόσο, ο πρέσβης Tasca δεν είχε ποτέ του μιλήσει στον στρατηγό Ιωαννίδη. Αυτός ήταν ο ρόλος του σταθμάρχη της CIA.\nΤο Σάββατο 12 Ιουλίου 1974, το υπουργείο Εξωτερικών έλαβε ένα τηλεγράφημα από τον σταθμό της CIA στην Αθήνα. Μείνετε ήσυχοι, έλεγε. Ο στρατηγός και η χούντα δεν θα έκαναν τίποτα για να ανατρέψουν τον Αρχιεπίσκοπο Μακάριο. «Ωραία, λοιπόν, είχαμε πληροφορίες εκ των έσω», ανακαλούσε στη μνήμη του ο Boyatt. «Πήγα σπίτι. Και γύρω στις 3, ξημερώματα Δευτέρας, μου τηλεφώνησαν από το Κέντρο Επιχειρήσεων του υπουργείου Εξωτερικών και μου είπαν “πρέπει να έρθετε από εδώ”». Η χούντα είχε επιτεθεί».\n20:57 | 20 Νοε. 2017\n11:02 | 28 Σεπ. 2016


Σαν σήμερα: Η 6η ευρωπαϊκή κούπα! (vid) – PicknGreen\nΣαν σήμερα: Η 6η ευρωπαϊκή κούπα! (vid)\nΣαν σήμερα το 2011 ο Παναθηναϊκός κατακτούσε τον 6ο και τελευταίο του ευρωπαϊκό τίτλο μέχρι σήμερα.\nΟ Παναθηναϊκός απέκλεισε αρχικά την Μοντεπάσκι Σιένα στον πρώτο ημιτελικό με 77-69, έχοντας ως πρωταγωνιστές τους Καλάθη, Μπατίστ και Φώτση. Μπορεί η Μακάμπι να έκανε επίδειξη δύναμης κόντρα στη Ρεάλ Μαδρίτης στον άλλο ημιτελικό κερδίζοντας 82-63 αλλά στον τελικό οι «πράσινοι» έμελλε να ήταν οι κυρίαρχοι του παιχνιδιού!\nΈτσι, στις 8 Μαϊου 2011 ο Παναθηναϊκός επικράτησε με 78-70 της Μακάμπι με μεγάλο πρωταγωνιστή τον Δημήτρη Διαμαντίδη, ο οποίος είχε 16 πόντους, 5 ριμπάουντ και 9 ασίστ και κατέκτησε για 6η φορά στην ιστορία του το πολύτιμο τρόπαιο.\nΤο στιγμιότυπο της αγκαλιάς του «3D» με τον «Ζοτς» ήταν… όλο το Final 4! Είναι η στιγμή που έχει αποτυπωθεί στην συνείδηση όλου του κόσμου. Η αλήθεια είναι ότι ήταν μία πολύ δυνατή στιγμή.\nMακάμπι Τελ Αβίβ – Παναθηναϊκός 70-78\nΜακάμπι Τελ Αβίβ (Μπλατ): Πάργκο 12, Ελιγιάχου 8, Έιντσον 18(2), Πνίνι 9(2), Σχορτσανίτης 4, Μπoυρστάιν , Μπλου 15(3), Μάτσβαν 3\nfeatured, Δημήτρης Διαμαντίδης, Ευρωλίγκα, Ζέλικο Ομπράντοβιτς, Παναθηναϊκός ΟΠΑΠ\nPrevPrevious«Δεν συνεχίζει στην ΤΣΣΚΑ ο Χίλιαρντ»\nNextΗ έκτη «πράσινη» κούπα από τα… μάτια της Euroleague (vid)Next


mindrops – Λίγες σταγόνες απ' τη σκέψη μας...\n27 Οκτωβρίου 2021 Δεν υπάρχουν Σχόλια\nΚρατώ στα χέρια μου μια Polaroid και νιώθω μια χαρμολύπη, βλέποντας τα πρόσωπά μας. Μια φωτογραφία της “στιγμής” που πήρε ώρες να τη φανταστούμε, να τη σκηνοθετήσουμε. Να ποζάρουμε, να ρυθμίσουμε το φωτισμό. Να μοιάζει ανέμελη, απλή και καθημερινή. Να δείχνει χωρίς κόπο, αβίαστη, ατημέλητη, αληθινή. Μια φωτογραφία που θα κρεμάσω στο ψυγείο πίσω από […]\nΤὰ ἐν οἴκῳ μὴ ἐν δήμῳ\n– Σε χτύπησε; – Όχι σκόνταψα και χτύπησα στο κομοδίνο. Κάπως έτσι δικαιολογούσα τα σημάδια, σε όλους εκείνους που έβλεπαν το σαστισμένο μου βλέμμα και τον τρόμο αλλά δεν ήξεραν τι κρύβει πίσω της η σιωπή. Μπορείς να μαντέψεις, μα δε θα το παραδεχτώ ποτέ. Ήσουν ο άντρας μου. Αυτός που μ’αγαπούσε, με φρόντιζε. Τίμιος, […]\nΘυμάσαι πώς αγγίζονται οι ψυχές; Πώς χορεύουν αισθησιακά σαν πυγολαμπίδες, αέναα, αργά πριν σμίξουν. Δυο ψυχές που ανταμώθηκαν κι έσμιξαν δε χωρίζουν ποτέ. Κουβαλάνε πάντοτε ένα κομμάτι η μια της άλλης. Εκεί που για λίγο ακούμπησαν. Μάλλον δε θυμάσαι. Από τη μια θέλεις να θυμηθείς για λίγο τι είναι ο έρωτας. Ξέρεις… πώς σε κοιτάζουν […]\nΕκείνος, ο άλλος μου εαυτός\n21 Ιουλίου 2021 Δεν υπάρχουν Σχόλια\nΣήμερα συνάντησα στον καθρεφτη το συμπονετικό μου εαυτό. Εκείνο τον άλλο. Δεν μου είναι άγνωστος αλλά μοιάζει τρομακτικός. Αν όχι ο ίδιος, τότε μάλλον η συναναστροφή μαζί του. Βλέπεις από καιρό τον κρύβω από τους ανθρώπους σα να ντρέπομαι για αυτόν αλλά κατάβαθα τον αγαπώ. Πώς να αποκόψεις ένα κομμάτι σου; Σα να αφαιρείς ένα […]\nΠόσο δύσκολη λέξη η αποδοχή. Αν κοιτάξεις τριγύρω θα καταλάβεις ότι οι άνθρωποι δεν αποδέχονται μήτε τον ίδιο τους τον εαυτό. Πώς περιμένεις εσύ να αποδεχτούν κάποιον άλλο; Θα μου πεις μπορεί να φταίει που δεν κοιτάξαμε πρώτα μέσα μας για να γνωρίσουμε την ίδια μας την ύπαρξη. Ίσως κι ο αγώνας προς το ανύπαρκτο […]\n8 Μαΐου 2021 Δεν υπάρχουν Σχόλια\nΣτο νερό να με αφήσεις, όταν έρθει εκείνη η ώρα. Ξέρει πως να αγκαλιάζει, να σε τυλίγει, να μην αφήνει σπιθαμή παραπονεμένη δίχως χάδι. Στην άβυσσο θα βρω εγώ σκοτάδι όταν βυθιστώ. Ως τότε επιπλέω στην επιφάνεια με τα νερά να λαμπυρίζουν κάτω από το φως ενός ήλιου Έλληνα. Κράτα με. Με τα χέρια απλωμένα […]\n30 Απριλίου 2021 Δεν υπάρχουν Σχόλια\nΠροσεχώς κατεδαφίζεται. Εκείνο το μοναδικό ντουβάρι που είχε μείνει να θυμίζει την ελαφρότητα μιας εποχής που μύριζε άνοιξη. Μια γλάστρα βασιλικού στο παράθυρο της κουζίνας και το φως αχνό γιατί στο ισόγειο δεν μας έβλεπε ο ήλιος. Περιτριγυρισμένοι από το μαντρότοιχο της πολυκατοικίας στον ακάλυπτο. Με θέα δυο τρία λουλουδάκια και την υγρασία στον τοίχο. […]\nΔε θέλω να ερωτευτώ την πρόσκαιρη υπεροχή σου. Ο χρόνος δεν ήταν σύμμαχός της ποτέ. Τελειότητα μπορεί να λογίζεται μονάχα ο δρόμος προς τον παράδεισο. Ένα μικρό κακοτράχαλο μονοπάτι, με κάτι βάτους, που σου άφησαν σημάδι. Εγώ αυτά τα σημάδια θέλω να τα δω και να τα φιλήσω. Ένα ένα προσεκτικά. Θέλω να σε παρατηρώ […]\n15 Ιανουαρίου 2021 Δεν υπάρχουν Σχόλια\nΘυμάμαι εγώ πως σ’ ερωτεύτηκα κι ας μη σου το’ χω πει ποτέ. Δεν παραδέχτηκα σε κανέναν αυτό τον έρωτα, για να μη μου τον μολύνουν, μην τον αγγίξουν με βρώμικα λόγια και πρόστυχες σκέψεις. Τούτος ο έρωτας είναι ό, τι πιο αγνό μου απέμεινε. Γι’ αυτό δεν τον χαλάλισα ακόμα σε ένα κρεβάτι. Πώς […]\nΚάποιο καλοκαίρι στο χωριό\n28 Δεκεμβρίου 2020 Δεν υπάρχουν Σχόλια\nΟι αναμνήσεις και τα χρώματα, οι μυρωδιές κι η αφή ζωντανεύουν ξανά και ξανά, σ’ ένα αέναο γαϊτανάκι. Ένα γαϊτανάκι πλεγμένο σε μια πλατεία στο χωριό από κορίτσια με ξέπλεκα μαλλιά. Κορίτσια δροσερά, στην πρώτη εφηβεία τους, άγουρα ακόμα, τη στιγμή που αναμοχλεύουν όνειρα που αφήνουν πίσω το τελευταίο ψήγμα αθωότητας. Χρωματιστά γιορντάνια περασμένα στα […]\n26 Νοεμβρίου 2020 Δεν υπάρχουν Σχόλια\nΤο βράδυ στο μπαλκόνι ή την ταράτσα ο παππούς θα σου μάθει τους αστερισμούς. Το’ ξερες εσύ πως ίσως τ’ αστέρια που βλέπεις να μην υπάρχουν πια; Κάποια είναι τόσο μακριά που ακόμη κι αν έσβησαν ήδη, ίσως εσύ να μην το μάθεις ποτέ όσο ζεις. Ακούγεται πικρό κι όμως τόσο αληθινό. Άλλα βράδια η […]\nΣτα κρυστάλλινα νερά σου, θαλασσάκι μου, φωλιάζει ο έρωτας καθώς το κύμα ανταμώνει την αμμουδιά. Εκεί που ο ουρανός σμίγει με το υγρό στοιχείο. Ενώ γλύφεις της στεριάς τα βράχια τα τυλιγμένα με βρύα. Γεννιέται, σαν αντικρύζει από μακριά τα πεύκα και το πράσινο που κατηφορίζουν το βουνό για να συναντήσουν το απέραντο μπλε σου. […]\n1 2 3 … 26 Επόμενη »


Η OnePlus προετοιμάζει το δικό της αντίγραφο των AirPods για τον Ιούλιο | ARGONAYTIS\nΗ OnePlus προετοιμάζει το δικό της αντίγραφο των AirPods για τον Ιούλιο\nΜαΐου 16, 2020 Leave a Comment\nΤα AirPods συνεχίζουν να εμπνέουν τους κατασκευαστές πολλών εταιριών. Η τελευταία είναι η OnePlus η οποία θα κυκλοφορήσει σύντομα τα δικά της ασύρματα ακουστικά. Σύμφωνα με τον Max J, η συνολική σχεδίαση θα είναι κάτι περισσότερο από παρόμοια με αυτό των ακουστικών της Apple. "Είναι ο πραγματικός σχεδιασμός και όχι μόνο μια απεικόνιση", λέει ο άντρας που έχει κάποιες καλές πηγές από πληροφορίες για το OnePlus.\nΘα ήταν δύσκολο να γίνει διάκριση μεταξύ των ασύρματων ακουστικών AirPods και OnePlus. Για να δείτε τι σκοπεύει να κάνει η OnePlus απλά κοιτάξτε τη θήκη φόρτισης οπου θα είναι επίσης ενα αντίγραφο αυτής που παρέχεται με τα AirPods.\nΤο OnePlus διαθέτει ήδη ασύρματα ακουστικά ( ονομάζονται Bullets Wireless Z ), αλλά πλησιάζουν στην εμφάνιση στο Beats BeatsX. Η σύνδεση πραγματοποιείται ασύρματα στο smartphone, αλλά τα ακουστικά συνδέονται μεταξύ τους μέσω καλωδίου. Τα νέα ακουστικά από την OnePlus είναι εντελώς ασύρματα, όπως και τα AirPods. Η κυκλοφορία τους έχει προγραμματιστεί για τον Ιούλιο.\nΗ τιμή των επόμενων ακουστικών OnePlus δεν είναι γνωστή. Για την ενημέρωσή σας, τα AirPods 2 πωλούνται στην τιμή των 179 € στην Apple. Όσον αφορά τα ακουστικά OnePlus Bullets Wireless Z, η τιμή είναι 49,95 €. Τα BeatsX κοστίζουν στο διπλάσιο.


Μικρός σεισμός μεγέθους 0.2 - Italy: Campi Flegrei Area, Κυριακή, 12 Σεπ 2021 03:00 (GMT +2) / VolcanoDiscovery\nΜικρός σεισμός μεγέθους 0.2 - Italy: Campi Flegrei Area, Κυριακή, 12 Σεπ 2021 03:00 (GMT +2) -\nΜικρός σεισμός μεγέθους 0.2 at 1 km depth\n12 Sep 01:30 UTC: Πρώτα να αναφέρει: INGV-OV after 30 minutes.\nΗμερομηνία & time: 12 Sep 2021 01:00:12 UTC -\nΤοπική ώρα στο επίκεντρο: Κυρ, 12 Σεπ 2021 03:00 (GMT +2)\nΕπίκεντρο γεωγραφικό πλάτος / γεωγραφικό μήκος: 40.8257°N / 14.1333°E↗ (Ιταλία)\n2 km (1 mi) Ν of Cigliano (pop: 342) --> Δείτε κοντινούς σεισμούς!\n4 km (2 mi) ΝΑ of Pozzuoli (pop: 45,600) --> Δείτε κοντινούς σεισμούς!\n6 km (4 mi) Δ of Fuorigrotta (pop: 71,800) --> Δείτε κοντινούς σεισμούς!\n12 km (7 mi) ΝΔ of Νάπολη (pop: 959,500) --> Δείτε κοντινούς σεισμούς!\n180 km (112 mi) ΝΑ of Ρώμη (pop: 2,318,900) --> Δείτε κοντινούς σεισμούς!


Total Recall - GameWorld.gr\n31 Jan 2017 23:08\t#193316 by Manos\nManos created the topic: Total Recall\nΞεθάφτηκε το ακυκλοφόρητο Total Recall στον ZX Spectrum\nΠαίξτε το 27 χρόνια μετά.\nΟι περισσότεροι από εσάς ενδεχομένως να μην γνωρίζετε το Total Recall, ένα Beat 'Em Up/Shooter που κυκλοφόρησε το 1990 σε υπολογιστές και κονσόλες της εποχές.\nΜία έκδοση για τον ZX Spectrum υπήρξε στα σκαριά, η οποία ωστόσο δεν κυκλοφόρησε ποτέ. Αυτές τις ημέρες, ο artist του παιχνιδιού Mark R. Jones, "ξέθαψε" και έκανε playable τον χαμένο κώδικα του Spectrum. Το τελικό αποτέλεσμα θα το δείτε παρακάτω, με τις όποιες συνέπειες φυσικά, αφού ο Spectrum το '90 είχε ήδη "γεράσει".\nΟ Jones βρήκε το demo του Total Recall σε unplayable μορφή σε ένα Ισπανικό περιοδικό, το Micro Hobby. Τον Jones βοήθησε στο σπάσιμο του κώδικα ένας φίλος του, ο Adrian Singh, ο οποίος επικοινώνησε μαζί του όταν τον είδε να ανεβάζει βίντεο με το παιχνίδι.\nΔείτε επίσης τις original εκδόσεις σε NES και Amiga\nΑν θέλετε να κατεβάσετε το παιχνίδι στον ZX Spectrum κάντε κλικ εδώ . Θα χρειαστείτε Spectrum Emulator τον οποίο θα βρείτε στο www.planetemu.net .


Σώμα και Φλερτ:Τι Συμβαίνει Πραγματικά; - Men Of Style\nΤι Συμβαίνει στο Σώμα μας στη Διάρκεια του Φλερτ\nΉ αλλιώς η σωματική διάσταση του φλερτ…\nΤο σώμα μας λειτουργεί με τρόπους που δεν γνωρίζουμε. Στις περισσότερες περιπτώσεις, είναι σχεδιασμένο έτσι ώστε να αναπτύσσει μηχανισμούς που μας προστατεύουν.\nΌταν φλερτάρουμε, το σώμα μας αντιδράει με πολύ συγκεκριμένο τρόπο. Εκκρίνονται συγκεκριμένες ουσίες και ενεργοποιούνται μηχανισμοί που έχουν ως σκοπό να μας προστατέψουν μεν, αλλά και να μας βοηθήσουν να πετύχουμε τον στόχο μας, που δεν είναι άλλος από το να έλξουμε ερωτικά την γυναίκα που μας αρέσει.\nΟτιδήποτε συμβαίνει στο σώμα μας εμείς δεν το συνειδητοποιούμε. Είναι ωστόσο πολύ χρήσιμο και ενδιαφέρον να ξέρουμε πως ακριβώς λειτουργούμε, καθώς για τους περισσότερους το φλερτ είναι μια μορφή πίεσης.\nΗ πίεση αυτή σε οδηγεί σε λάθη που τελικά σαμποτάρουν τον εαυτό σου.\nΕνδεχομένως, αν γνωρίζουμε τον τρόπο που αντιδράει ο οργανισμός μας όταν φλερτάρουμε, να μπορέσουμε να χειριστούμε κάποιες καταστάσεις πιο αποτελεσματικά.\nΌπως έχουμε ξαναπεί, το φλερτ θα έπρεπε να είναι μια ευχάριστη διαδικασία, με κύριο σκοπό να γνωρίσουμε την γυναίκα που έχουμε απέναντί μας, και να περάσουμε και οι δύο καλά.\nΥπάρχουν πολλοί τρόποι να το πετύχεις αυτό, και όπως θα ανακαλύψεις, ο ένας είναι η εξάσκηση. Όσο περισσότερο φλερτάρεις, τόσο περισσότερο και ο οργανισμός σου μαθαίνει να αντιδράει θετικά στο φλερτ και σε βοηθάει να πετύχεις τον στόχο που έχεις.\nΤι συμβαίνει, λοιπόν, στο σώμα μας όταν φλερτάρουμε;\nΣυνέχισε να διαβάζεις και θα μάθεις !\n#1. Σώμα Και Φλερτ: Όταν Φλερτάρεις Το Σώμα Σου Μπαίνει Σε Κατάσταση Φόβου\nΠρόκειται για το λεγόμενο fight or flight mode, που σύμφωνα με τους επιστήμονες αναπτύσσεται στους ανθρώπους όπως και στα ζώα όταν βρισκόμαστε αντιμέτωποι με καταστάσεις που υποσυνείδητα νομίζουμε ότι είναι επικίνδυνες για εμάς.\nΌταν γνωρίζουμε καινούριους ανθρώπους, είμαστε βιολογικά προγραμματισμένοι να μην νιώθουμε εμπιστοσύνη απέναντί τους, και αυτομάτως να μπαίνουμε σε κατάσταση φόβου.\nΗ κατάσταση αυτή ενεργοποιείται από την αμυγδαλή που βρίσκεται στον εγκέφαλό μας, και έχει ως σκοπό να μας χτυπήσει το καμπανάκι ότι ακολουθεί κίνδυνος. Ο απώτερος σκοπός αυτής της λειτουργίας είναι να εκκριθούν οι κατάλληλες ουσίες ώστε να προστατευθούμε.\nΩστόσο, οι ειδικοί λένε ότι παρ’ όλο που κατά την διάρκεια του φλερτ αυτή η λειτουργία ενεργοποιείται, το φλερτ βοηθάει να ανασταλεί και να μειωθεί το αίσθημα του φόβου απέναντι σε κάποιον άγνωστο.\nΟ λόγος είναι ότι το σώμα μας μπαίνει ταυτόχρονα σε κατάσταση ενδιαφέροντος και ασφάλειας, καθώς αναγνωρίζει ότι έχει απέναντί του ένα άτομο του αντίθετου φύλου, το οποίο είναι πιθανός σύντροφος.\n#2. Σώμα Και Φλερτ: Όταν Φλερτάρεις Στέλνεις Ορμόνες Έλξης στην Γυναίκα Που Σου Αρέσει\nΜόλις καταλαγιάσει ο φόβος του αγνώστου, κι αρχίζεις να γνωρίζεις λίγο καλύτερα το άτομο που έχεις απέναντί σου, το σώμα συνειδητοποιεί ότι επιδιώκεις να φλερτάρεις, και ξεκινάει να ενεργοποιεί λειτουργίες που θα σε βοηθήσουν να γίνεις πιο ελκυστικός.\nΗ αμυγδαλή, η οποία ενεργοποιεί αρχικά το σήμα κινδύνου και βάζει το σώμα σε λειτουργία fight or flight, είναι μέρος ενός μεγαλύτερου συστήματος, που είναι το μεταιχμιακό σύστημα. Το σύστημα αυτό ενεργοποιεί τις βασικές ανθρώπινες επιθυμίες, οι οποίες είναι το φαγητό, η αγάπη και το σεξ.\nΜε την ενεργοποίηση των επιθυμιών μας εκκρίνεται ντομαπίνη, που είναι μια ορμόνη και νεροδιαβιβαστής θετικών συναισθημάτων, με αποτέλεσμα να νιώθουμε πιο ευχάριστα κατά την διάρκεια του φλερτ.\nΜε το που αρχίζει να εκκρίνεται η ντοπαμίνη, η γλώσσα σώματός μας αρχίζει να αναλαμβάνει ενεργό ρόλο στην διαδικασία του φλερτ, καθώς στέλνουμε ασυνείδητα μηνύματα στην γυναίκα ότι μας αρέσει. Αρχίζουμε να γινόμαστε πιο διαχυτικοί, ενώ παράλληλα εκκρίνονται φερορμόνες, που ενισχύουν το φυσικό μας άρωμα, και είναι ιδιαίτερα ελκυστικές.\nΌλα αυτά συμβαίνουν μέσα στα πρώτα δευτερόλεπτα της συνάντησής μας με μια γυναίκα, και είναι διαδικασίες που δεν συνειδητοποιούμε.\nΔιάβασε το επόμενο και θα ανακαλύψεις γιατί όσο περισσότερο φλερτάρεις, τόσο πιο ελκυστικός γίνεσαι.\n#3. Σώμα Και Φλερτ: Όταν Φλερτάρεις Το Σώμα Σου Δίνει Σημάδια Ότι Σου Αρέσει Η Γυναίκα\nΌλες οι παραπάνω διαδικασίες έχουν ως αποτέλεσμα το σώμα σου να δίνει συγκεκριμένα σημάδια για να περάσει ένα μήνυμα στην γυναίκα που σου αρέσει ότι την βρίσκεις ελκυστική.\nΑ) Το πρώτο είναι ότι οι κόρες των ματιών σου διαστέλλονται. Αυτό συμβαίνει πάντα όταν κάνουμε κάτι που μας αρέσει, καθώς ο εγκέφαλος λαμβάνει το μήνυμα ότι υπάρχει κάτι ενδιαφέρον, και επιδιώκει να απορροφήσει την πληροφορία στο έπακρο.\nΒ) Παράλληλα, εκκρίνεται μια ακόμη ουσία, η βαζοπρεσσίνη στους άντρες και η ωκυτοκίνη στις γυναίκες, που είναι η ορμόνη που μας κάνει να αγαπάμε το άλλο πρόσωπο και να δενόμαστε μαζί του. Η βαζοπρεσσίνη είναι και ο λόγος που όταν είσαι με μια γυναίκα που σου αρέσει, γίνεσαι πιο γλυκός, έχεις την τάση να θες να αγγίξεις περισσότερο, και συνολικότερα έχεις μια πιο ελκυστική και συντροφική συμπεριφορά.\nΓ) Ταυτόχρονα, ένας άλλος λόγος που αρχίζεις να γίνεσαι πιο ελκυστικός στο αντίθετο φύλο είναι ότι αρχίζεις να γελάς, πράγμα για το οποίο ευθύνεται η ωκυτοκίνη, η οποία εκκρίνεται και στους άντρες με διαφορετικές λειτουργίες.\nΆλλοι Βιολογικοί Μηχανισμοί Κατά τη Διάρκεια Του Φλερτ\nΚάποια χαρακτηριστικά των γυναικών είναι αντικειμενικά ελκυστικά. Μάθε περισσότερα στο επεισόδιο από το ελληνικό podcast μας Apla+Andrika.\nΌλα αυτά είναι σύμμαχοι που σε βοηθούν να γίνεις πιο ελκυστικός στα μάτια της, και να γίνει πιο ξεκάθαρο σε υποσυνείδητο επίπεδο ότι η γυναίκα σου αρέσει και ότι θέλεις να την φλερτάρεις.\nΤο σώμα μας όταν φλερτάρουμε λειτουργεί σαν ασπίδα, και μας βοηθάει να προστατευθούμε από την απόρριψη.\nΕπιπλέον, λόγω της ντοπαμίνης, όσο περισσότερο φλερτάρεις, τόσο περισσότερο εθίζεσαι σε αυτό και θέλεις να το ξανακάνεις.\nΤο φλερτ μπορεί να γίνει η πιο ευχάριστη εμπειρία που θα ζήσεις, και το σώμα σου έχει μηχανισμούς για να σε βοηθήσει σε αυτό. Μην κολλάς. Αν έχεις αρκετό διάστημα να προσεγγίσεις γυναίκες, ξεκίνα σήμερα. Τώρα ξέρεις ότι έχεις από την φύση σου τα κατάλληλα όπλα για να πετύχεις.\nΗ διαδικασία του φλερτ είναι επιστήμη. Μάθε περισσότερα εδώ.\nTAGS: άγχος ανασφάλειες αρρενωπότητα γλώσσα σώματος Έλξη εξέλιξη επικοινωνία επιλογές συναίσθημα σχέσεις φλερτ φλερτάροντας ψυχολογία


Αιγιαλός: Tι αλλάζει στη χρήση της παραλίας - Χαλκιδική Πολιτική\nΚαραμπόλα οκτώ αυτοκινήτων προς Μουδανιά λίγο πριν το «Mediterranean Cosmos»\nΑρχική/Τουρισμός/Αιγιαλός: Tι αλλάζει στη χρήση της παραλίας\nΑιγιαλός: Tι αλλάζει στη χρήση της παραλίας\nΧαλκιδική Πολιτική Φεβρουάριος 14, 2018\nΣτόχος του νομοθετήματος που ετοιμάζεται είναι η επικαιροποίηση του νομοθετικού πλαισίου που διέπει τον αιγιαλό προκειμένου αφενός να ξεκαθαριστούν γκρίζες ζώνες που αφορούν στη χρήση και οικονομική του αξιοποίηση και αφετέρου στη νομική θωράκιση του δημοσίου για την προστασία του. Το νομοσχέδιο έχει δοθεί στα συναρμόδια υπουργεία Περιβάλλοντος, Προστασίας του Πολίτη και Δημόσιας Διοίκησης προκειμένου να κάνουν τις παρατηρήσεις τους και τις προτάσεις τους για διορθώσεις και βελτιώσεις.\nΟ σχεδιασμός του ΥΠΟΙΚ προβλέπει τη διενέργεια εκτεταμένων ελέγχων που πρόκειται να ξεκινήσουν σύντομα και να ενταθούν κατά την καλοκαιρινή περίοδο. Οι έλεγχοι θα αφορούν κατά κύριο λόγο την τήρηση των όρων βάσει των οποίων παραχωρήθηκε η χρήση του αιγιαλού για τουριστική αξιοποίηση. Για το σκοπό αυτό πρόκειται να αξιοποιηθεί ο ελεγκτικός μηχανισμός του Σώματος Δίωξης Οικονομικού Εγκλήματος στην αρμοδιότητα του οποίου πέρασε με πρόσφατο προεδρικό διάταγμα ο έλεγχος για νόμιμη χρήση του αιγιαλού.\nΟ Τάσος Αγαθαγγέλου έκανε τον Διπλό Διάπλου του Τορωναίου -49,2 χιλιόμετρα- σε 13 ώρες, 31 λεπτά


Άλματα έκανε το Μέλι της Λήμνου! Τι μας είπε ο Αλεξ. Παπαχριστοφόρου – LimnosNea.gr – ΡάδιοΆλφα\nΑρχική/Λήμνος/Άλματα έκανε το Μέλι της Λήμνου! Τι μας είπε ο Αλεξ. Παπαχριστοφόρου\nΆλματα έκανε το Μέλι της Λήμνου! Τι μας είπε ο Αλεξ. Παπαχριστοφόρου\nΌχι βήματα μπροστά αλλά άλματα έκανε το Μέλι της Λήμνου. Αυτή ήταν η κάθετη απάντηση του Αλέξανδρου Παπαχριστοφόρου, διδάκτορα του Τμήματος Γεωπονίας, του Αριστοτέλειου Πανεπιστημίου Θεσσαλονίκης και Διδάσκοντα του μαθήματος μελισσοκομίας και προϊόντα κυψέλης του Τμήματος Επιστήμης και Τροφίμων και Διατροφής (ΤΕΤΔ) Λήμνου.\nΣτις διευκρινίσεις που ζητήσαμε ως προς τα “άλματα” στο Μέλι της Λήμνου ο κ. Παπαχριστοφόρου ήταν αφοπλιστικός, στη ραδιοφωνική του συνέντευξη στο ΡΑΔΙΟ ΑΛΦΑ:\nΤο Μέλι της Λήμνου εδώ και δυο χρόνια παράγεται από το Συνεταιρισμό Μελισσοκόμων Λήμνου σε σύγχρονες εγκαταστάσεις με σταθερή ,ανώτερη ποιότητα, γευστική και υγειονομική. Με αυτά τα απαραίτητα στοιχεία μπόρεσε να πάρει μέρος σε παγκόσμιες γευσιγνωστικές εκθέσεις όπου απέσπασε πρώτα Βραβεία, ακομη και το χρυσό των 3 αστέρων.\nΑυτές οι βραβεύσεις ήταν το κλειδί που άνοιξε τις εμπορικές πόρτες στην Ελλάδα και στο Εξωτερικό , τόνισε ο Αλέξανδρος Παπαχριστοφόρου , Επιστημονικός συνεργάτης και υπεύθυνος Παραγωγής του Μελισσοκομικού Συνεταιρισμού Λήμνου, ο οποίος αυτή την ταχτική και καθοριστική συμμετοχή του την κάνει χωρίς αμοιβή!\nΥπάρχει ζήτηση για το Μέλι της Λήμνου από αρκετές πηγές, με αποτέλεσμα να ανέβει και η τιμή του. Πρόσφατα, μας έδωσε και μια είδηση ο Αλεξ. Παπαχριστοφόρου, διατέθηκε μια πρώτη ποσότητα στην Α.Β. (Βασιλόπουλος) σε πολύ καλή τιμή και το μέλι του Συνεταιρισμού τοποθετήθηκε ήδη στο κατάστημα ΑΒ της Μύρινας. Υποθέτουμε ότι αυτή η διάθεση και προβολή του μελιού της Λήμνου θα γίνει και στα άλλα καταστήματα ΑΒ! Επιπρόσθετα, μεγάλη αλυσίδα τροφίμων της Βορείου Ελλάδας, τοποθέτησε το μέλι στα ιδιαίτερα προϊόντα της, σε κατάστημα Ντελικατέσεν στη Θέρμη Θεσσαλονίκης.\nΗ κουβέντα μας στην Εκπομπή του ΡΑΔΙΟ ΑΛΦΑ είχε πολλές ενδιαφέρουσες πληροφορίες για το μέλι της Λήμνου και πως φτάσαμε ως εδώ ( με άλματα, το είπαμε!).\nΌμως για ένα ποιοτικό στοιχείο που είναι το “θυμαρίσιο” μας αιφνιδίασε με όσα μας είπε:\nΤο Θυμαρίσιο μέλι, μας επισήμανε ο ειδικός στη μελισσοκομία Αλεξ. Παπαχριστοφόρου, δεν είναι το κυρίαρχο στην ποιότητα του. Το μέλι στης Λήμνου, μας είπε, έχει το απαιτούμενο ποσοστό 18% σε “περιεκτικότητα” θυμαριού για να χαρακτηριστεί “θυμαρίσιο” όμως δε κυκλοφορεί με αυτή την ιδιότητα του.\nΤο Μέλι της Λήμνου, πέραν από θυμαρίσιο, συνδυάζει μία πολύ μεγάλη και έντονη ποικιλία από ανθοφορίες άλλων αρωματικών, μελισσοκομικών φυτών, κάποια από τα όποια μας τα ανέφερε, και αυτή η γευστική και αρωματική του ποικιλία το κάνει μοναδικό και πολυβραβευμένο!\n"Πεταλίδες, ένα εύκολο πιάτο για ψαγμένους"\nΣτα Ρηχά Νερά, τα χρωματιστά !


ΣΙΝΕΜΑ: Η όγδοη μέρα | Προβολές Βιβλιοθήκης Πανεπιστημίου Αιγαίου – Syros Agenda\nΣΙΝΕΜΑ: Η όγδοη μέρα | Προβολές Βιβλιοθήκης Πανεπιστημίου Αιγαίου\nΤην Τετάρτη 23 Ιανουαρίου στις 19.30 θα γίνει η προβολή της ταινίας του Ζ. Βαν Ντορμέ “Η όγδοη μέρα” (1996). Την ταινία προτείνει η Μιμή Πράπα\n19.30 | “Η όγδοη μέρα” (1996)\nΣκηνοθεσία: Ζ. Βαν Ντορμέ\nΠρωταγωνιστούν: Ντανιέλ Οτέιγ, Πασκάλ Ντικέν, Μίου-Μίο\nΥΠΟΘΕΣΗ: Μια συγκινητική ταινία που αναφέρεται στη φιλία ενός άνδρα με έναν άλλον άνδρα που πάσχει από Σύνδρομο Ντάουν. Ο Χάρι είναι ένας συνηθισμένος άνθρωπος. Μοναχικός, πολυάσχολος, επαγγελματίας – που δίνει διαλέξεις σε νέους πωλητές ασπιρίνης, εγκαταλειμμένος από τη γυναίκα του, που πήρε και τα δύο παιδιά τους – κοντεύει να ξεχάσει ποιος πραγματικά είναι. Στο δρόμο συναντά τον Τζορτζ, που πάσχει από Σύνδρομο Ντάουν και το έχει σκάσει από το ίδρυμα στο οποίο ζει, γιατί όλοι οι άλλοι πήγαν στα σπίτια τους με τους γονείς τους εκτός από αυτόν, μια που η μητέρα του έχει πεθάνει. Δύο εντελώς διαφορετικοί άνθρωποι μεταξύ τους, που με τον καιρό θα γνωριστούν και μέσα από μια πορεία γεμάτη δυσκολίες και εκπλήξεις θα γίνουν αχώριστοι.\nΒελγικό φιλμ του ’96 βραβευμένο στις Κάννες. Απέσπασε το βραβείο του χρυσού φοίνικα για την κατηγορία καλύτερου α’ αντρικού ρόλου, βραβείο που μοιράστηκε μεταξύ των 2 πρωταγωνιστών της ταινίας. Τρομερό soundtrack, καταπληκτικές ερμηνείες. Ο Pascal Duquenne είναι ηθοποιός και άτομο με νοητική καθυστέρηση.\nΠανηγυρική εκδήλωση της Ιεράς Μητρόπολης Σύρου για το νέο έτος


Native Union Native Union Key Cable (USB-A to Lightning) - Zebra μόνο με 29.00\nNative Union Key Cable (USB-A to Lightning) - Zebra\nProduct Code: CAB-0337\nManufacturer Code: KEY-L-ZEB-NP\nΣυνδεδεμένο με τα κλειδιά σου, είναι μια λύση φόρτισης που σε ακολουθεί όπου κι αν πας.\nΣυνδεδεμένο με τα κλειδιά σου, είναι μια λύση φόρτισης που σε ακολουθεί όπου κι αν πας. Ένα πραγματικό σύγχρονο απαραίτητο τελειωμένο με διαχρονικό σχεδιασμό.\nΓια iPhones, iPads και AirPods.\nΠάντα στο πλευρό σου για αυτές τις απροσδόκητες καταστάσεις έκτακτης ανάγκης φόρτισης.\nΗ ενισχυμένη νάιλον πλέξη αντέχει στη φθορά.\nΠοιότητα - Apple Πιστοποιημένο από το ΝΧΙ.\nΥλικά: Νάιλον, TPE.\nΜήκος καλωδίου (όταν ανοίγει): 0,15 μέτρα.\nΤύποι σύνδεσης: USB-A προς Apple Lightning .\nΒάρος: 0,03 κιλά.\nApple Lightning Συσκευές.


18η νίκη για την Porsche στον 24ωρο αγώνα του Le Mans | Goal News Cy\nΑΛΛΑ ΣΠΟΡΜΗΧΑΝΟΚΙΝΗΤΑ18η νίκη για την Porsche στον 24ωρο αγώνα του Le Mans\n18η νίκη για την Porsche στον 24ωρο αγώνα του Le Mans\nΆλλη μια νίκη για την Porsche στον δυσκολότερο αγώνα ταχύτητας στον κόσμο. Για δεύτερη συνεχόμενη χρονιά και για 18η φορά, το πιο βαρύτιμο τρόπαιο ταχύτητας βρίσκει σπίτι στο αρχηγείο της Porsche.\nΤο 2015 ήταν οι Earl Bamber, Nico Hülkenberg και Nick Tandy που κέρδισαν με την δική τους Porsche 919 Hybrid. Η πρώτη νίκη της Porsche στο Le Mans είχε έρθει στις 14 Ιουνίου του 1970 με την 917 KH Coupé και οδηγούς τους Hans Herrmann και Richard Attwood.\nΗ μάχη ανάμεσα στην Porsche και την Toyota για τις 24 ώρες του Le Mans είχε πάρει φωτιά από τα μεσάνυχτα του Σαββάτου ενώ κανείς δεν μπορούσε να φανταστεί ποια θα ήταν η κατάληξή της. Η Toyota κρατούσε ένα προβάδισμα 30 δευτερολέπτων στον τελευταίο γύρο του αγώνα την στιγμή που ο Nakajima αναγκάστηκε να σταθμεύσει το πρωτότυπό του στην πίστα. Ένα γύρο αργότερα, η Porsche 919 Hybrid με το νούμερο 2 των Romain Dumas, Neel Jani και Marc Lieb περνούσε τη γραμμή του τερματισμού μπροστά από τους 263.000 θεατές για να κερδίσει τον αγώνα.\nΗ Porsche 919 Hybrid με τον αριθμό 1 (των πρωταθλητών της περσινής χρονιάς, Timo Bernhard, Brendon Hartley και Mark Webber) αναγκάστηκε να περάσει ώρα στα pits για επιδιορθώσεις το βράδυ και να παλέψει στο δεύτερο μισό του αγώνα, καταλήγοντας στην 13η θέση της γενικής αλλά και στην 5η θέση στην κατηγορία του (LMP1). Έτσι, η Porsche έφυγε από τον θρυλικό αγώνα με συνολική συγκομιδή 71 βαθμών στο Πρωτάθλημα Κατασκευαστών του Παγκοσμίου Πρωταθλήματος Αντοχής (WEC).\nΩς γνωστόν, ο αγώνας του Le Mans χαρίζει διπλούς βαθμούς από ό,τι οι υπόλοιποι οκτώ αγώνες των έξι ωρών του πρωταθλήματος. Η Porsche προηγείται στο Πρωτάθλημα Κατασκευαστών με 127 βαθμούς. Δεύτερη βρίσκεται η Audi (95) και πίσω της η Toyota (79). Στο Πρωτάθλημα Οδηγών, το πλήρωμα των Dumas, Jani και Lieb (της Porsche) έχουν 94 βαθμούς, 39 περισσότερους από το δεύτερο πλήρωμα.\nΟ Andreas Seidl, διευθυντής της ομάδας της Porsche, δήλωσε: «Θέλω να ξεκινήσω λέγοντας ότι πραγματικά νιώθουμε ολόκληρη την ομάδα από την Κολωνία. Το να χάσεις έναν ιστορικό αγώνα στον τελευταίο γύρο είναι κάτι που δεν θα ευχόμουν ούτε στον χειρότερό μου εχθρό. Αυτό είναι όμως το άθλημα, με τα καλά και τα κακά του. Γι’ αυτό το αγαπάμε. Παλέψαμε για να βρισκόμαστε εκεί ώστε να διεκδικήσουμε την νίκη. Πιέσαμε την Toyota σε ολόκληρο τον αγώνα. Η πρωτοπορία άλλαξε πολλά χέρια. Η προετοιμασία μας και η 919 Hybrid απέδωσαν τα μέγιστα. Το να κερδίσουμε το Le Mans αποτελεί το αποκορύφωμα της χρονιάς, καθώς είναι η δεύτερη συνεχόμενη νίκη που μας δίνει πολλούς βαθμούς στο φετινό πρωτάθλημα».\nΌσον αφορά στα στατιστικά, θα πρέπει να αναφέρουμε ότι η Porsche παραμένει η πιο πετυχημένη μάρκα στο θεσμό με 18 νίκες έναντι 13 της Audi, 7 της Ferrari και 6 της Bentley. Παράλληλα, η Porsche είναι και η εταιρεία με τις περισσότερες συνεχόμενες νίκες αφού τις χρονιές 1981-1987 κατάφερε να πάρει επτά συνεχόμενες!


Διεθνής Ημέρα Δημοκρατίας: Με μαθητές από την Κοζάνη επικοινώνησε ο Πρ. Παυλόπουλος - ΕΛΕΥΘΕΡΙΑ Online\nΔιεθνής Ημέρα Δημοκρατίας: Με μαθητές από την Κοζάνη επικοινώνησε ο Πρ. Παυλόπουλος\nΤηλεφωνική επικοινωνία με μαθήτριες και μαθητές της ΣΤ' τάξης του 12ου Δημοτικού Σχολείου Κοζάνης, με αφορμή την Διεθνή Ημέρα Δημοκρατίας, είχε ο τέως Πρόεδρος της Δημοκρατίας Προκόπης Παυλόπουλος.\nΟ κ. Παυλόπουλος ανταποκρινόμενος στην σχετική πρόσκληση της διευθύντριας του σχολείου Μαρίας Μπατσίλη και της δασκάλας Πολύμνιας Νάτση ανέλυσε στις μαθήτριες και στους μαθητές την έννοια της Αντιπροσωπευτικής Δημοκρατίας, ως διαδικασίας εγγύησης της Ελευθερίας.\nΚαι επισήμανε, ότι στο πλαίσιο της Αντιπροσωπευτικής Δημοκρατίας ο κύριος ρόλος του Κράτους αφορά την υπεράσπιση της Ελευθερίας καθενός και, άρα, την υπεράσπιση των Θεμελιωδών του Δικαιωμάτων. Τόσο των ατομικών όσο και των κοινωνικών, δηλαδή των δικαιωμάτων που σχετίζονται με τις παροχές που το Κράτος οφείλει να εγγυάται στα μέλη του κοινωνικού συνόλου σ’ ένα οργανωμένο και σύγχρονο Κοινωνικό Κράτος Δικαίου.\nΟ τέως Πρόεδρος επισήμανε στις μαθήτριες και στους μαθητές τους κινδύνους που αντιμετωπίζει σήμερα η Αντιπροσωπευτική Δημοκρατία, ιδίως δε επέμεινε στην ανάγκη στήριξης των Κοινωνικών Δικαιωμάτων και του Κοινωνικού Κράτους. Διότι μέσω αυτών μπορεί να υπάρξει ισότητα ευκαιριών και ισότητα στην αφετηρία, έτσι ώστε καθένας ν’ αναπτύξει ελεύθερα την προσωπικότητά του.\nΑκολούθησε σύντομη συζήτηση του κ. Παυλοπούλου με τις μαθήτριες και τους μαθητές.


Μην ξοδεύεσαι στο να περιμένεις. Ζήσε το τώρα ... | ΕΝΑΛΛΑΚΤΙΚΟ | Γίνε εσύ η αλλαγή που θες να δεις στον κόσμο.\nMonday, October 29, 20181:55:00 AM\nΜην ξοδεύεσαι στο να περιμένεις. Ζήσε το τώρα ...\nΑυτό σημαίνει ότι είσαι ταυτισμένος με το νου σου, που προβάλλεται σε μια φανταστική μελλοντική κατάσταση και δημιουργεί φόβο. Δεν υπάρχει τρόπος να αντιμετωπίσεις με επιτυχία μια τέτοια κατάσταση, επειδή δεν υπάρχει.\nΕίναι ένα φάντασμα του νου. Μπορείς να σταματήσεις αυτή την παραφροσύνη που διαβρώνει την υγεία και τη ζωή σου, με το να αναγνωρίσεις απλώς την παρούσα στιγμή.\nΕστίασε την προσοχή σου στην αναπνοή σου. Νιώσε τον αέρα να ρέει μέσα και έξω από το σώμα σου. Νιώσε το εσώτερο ενεργειακό σου πεδίο. Το μόνο που έχεις ποτέ να αντιμετωπίσεις, να τα βγάλεις πέρα μαζί του στην πραγματική ζωή – σε αντίθεση με τις φανταστικές νοητικές προβολές – είναι ετούτη η στιγμή. Ρώτα τον εαυτό σου τι «πρόβλημα» έχεις αυτή τη στιγμή, όχι του χρόνου, αύριο ή μετά από πέντε λεπτά.\nΤι δεν πάει καλά με τούτη τη στιγμή; Μπορείς πάντα να τα βγάζεις πέρα με το Τώρα, αλλά δεν μπορείς ποτέ να τα βγάλεις πέρα με το μέλλον – ούτε και χρειάζεται. Η απάντηση, η δύναμη, η σωστή δράση ή ο ψυχολογικός πόρος θα είναι εκεί όταν τα χρειάζεσαι, όχι πριν, όχι μετά.\nΔεν υπάρχει τίποτε κακό με το να προσπαθείς να βελτιώσεις την κατάσταση της ζωής σου. Μπορείς να βελτιώσεις την κατάσταση της ζωής σου, αλλά δεν μπορείς να βελτιώσεις τη ζωή σου. Η ζωή είναι πρωταρχική. Η ζωή είναι η βαθύτερη εσωτερική σου Ύπαρξη.\nήδη ολόκληρη, πλήρης, τέλεια. Η κατάσταση της ζωής σου αποτελείται από τις περιστάσεις και τις εμπειρίες σου. Δεν υπάρχει τίποτε κακό στο να βάζεις στόχους και να προσπαθείς να καταφέρεις πράγματα. Το λάθος βρίσκεται στο να το χρησιμοποιείς αυτό σαν υποκατάστατο για την αίσθηση της ζωής, για την Ύπαρξη.\nΤο μόνο σημείο πρόσβασης σ’ αυτήν είναι το Τώρα. Αν κάνεις αυτό το λάθος, είσαι σαν αρχιτέκτονας που δε δίνει σημασία στα θεμέλια ενός κτηρίου, αλλά ξοδεύει πολύ χρόνο δουλεύοντας με τα τούβλα.\nΑν δεν είσαι ικανοποιημένος με αυτό που έχεις ή είσαι απογοητευμένος ή θυμωμένος για την παρούσα σου έλλειψη, αυτό μπορεί να σου δώσει κίνητρα να γίνεις πλούσιος, αλλά ακόμα κι αν βγάλεις εκατομμύρια, θα συνεχίσεις να βιώνεις την εσωτερική κατάσταση της έλλειψης και βαθιά μέσα σου θα συνεχίσεις να νιώθεις ανικανοποίητος.\nΜπορεί να έχεις πολλές συναρπαστικές εμπειρίες που αγοράζονται με τα χρήματα, αλλά οι εμπειρίες αυτές θα έρχονται και θα παρέρχονται, και θα σε αφήνουν πάντα με ένα αίσθημα κενού και με την ανάγκη για περισσότερη σωματική ή ψυχολογική ικανοποίηση. Δε θα κατοικείς στην Ύπαρξη, ώστε να νιώθεις την πληρότητα της ζωής τώρα. Αυτή και μόνο αυτή είναι ο αληθινός πλούτος.\nΠαραιτήσου λοιπόν από την αναμονή, σαν κατάσταση του νου. Όταν τσακώσεις τον εαυτό σου να γλιστράει στην αναμονή… βγες αμέσως από κει. Μπες στην παρούσα στιγμή. Άφησε τον εαυτό σου απλώς να υπάρχει και να το απολαμβάνει.\nΌταν είσαι παρών, δεν υπάρχει ποτέ ανάγκη να περιμένεις για οτιδήποτε. Έτσι, την επόμενη φορά που κάποιος θα σου πει: «Συγνώμη που σε έκανα να περιμένεις», μπορείς να απαντήσεις: «Κανένα πρόβλημα. Δεν περίμενα. Καθόμουν και απολάμβανα – απολάμβανα τον εαυτό μου!»


Τα Exclusives ανάμεσα σε PS4/Xbox One/Wii U - Προβολή θέματος | 2 • Enternity.gr - Forum\nΤώρα είναι 27 Οκτ 2021, 03:19 • Όλοι οι χρόνοι είναι UTC + 2 ώρες\n191 Δημοσιεύσεις • Σελίδα 2 από 20 • 1, 2, 3, 4, 5 ... 20\nαπό geodelik » 05 Ιαν 2015, 04:45\nμπορει να θεωρηθει exclusive ή ιδιο με το rabbits land tou Wii?\nαπό Whitey » 05 Ιαν 2015, 07:57\ngeodelik έγραψε: Αυτο\nΟ τίτλος κυκλοφορεί και για Xbox 360 και Xbox One.\n@Kakashi, θα το κοιτάξω σύντομα! Πολύ καλή ιδέα.\nEDIT: Το αρχικό post ανανεώθηκε με την πρόταση του Kakashi.\nαπό Shepard » 05 Ιαν 2015, 18:40\nΕξαιρετικό άρθρο και νομίζω είναι το πρώτο και το μοναδικό που πρέπει να επισκέπτεται κάποιος που θέλει κονσόλα\nαπό TomTom » 05 Ιαν 2015, 22:47\nΚαταρχήν πολύ ωραίο θέμα, και πραγματικά αξίζει να ανανεώνεται.\nαπό Whitey » 06 Ιαν 2015, 00:25\nαπό AnimaPura » 06 Ιαν 2015, 12:31\nΑν κατάλαβα καλά η ιδέα του Πάνου όπως την συζητήσαμε εκείνος, ο Έκτορας και εγώ, είναι η σύγκριση των αποκλειστικών τίτλων μεταξύ των δυο "μεγάλων" κονσολών. Επομένως μου φαίνεται σωστό να μπούνε και τα console exclusives μέσα, όπως είναι δλδ τα Ryse, DR3 και SFV αν και το τελευταίο δεν έχει κυκλοφορήσει ακόμα.\nΧαίρομαι που μετά την αποκατάσταση της ηρεμίας σχετικά με το "πιά κωνσώλα ίνε καλοίταιρη", μπορούμε να προβληματιστούμε για την ανισότητα στα exlusives η οποία είναι πλέον εμφανής.\nΕDIT: Προφανώς έχει μεγάλο ενδιαφέρον να δούμε και τον τεράστιο κατάλογο του WiiU. Τελικά μήπως ο κόσμος αγοράζει κονσόλα για να μην παίζει exclusives?\nαπό alex4444 » 06 Ιαν 2015, 13:12\nAnimaPura έγραψε: Τελικά μήπως ο κόσμος αγοράζει κονσόλα για να μην παίζει exclusives?\nΟχι ακριβως... Ο κοσμος αγορζει κονσολα για να παιζει τα παντα. Και θελει να βλεπει τους τιτλους να σκανε συνεχως, ασχετα αν τελικα θα παιξει το πολυ καμια 25-30αρια μεχρι το τελος της γενιας. Δεν ειναι παραλογο.\nΠαραλογο ειναι να μην εχεις κανει τα παντα για να ενταξεις τα GTA/FIFA/Tomb Raider/DMC/Dark Souls στο δυναμικο σου.\nαπό ehnikaras » 06 Ιαν 2015, 13:21\nΘα συμφωνήσω με τον φίλτατο AnimaPura. Μήπως τελικά αγοράζουμε κονσόλα με βάση που θα παίζουμε καλύτερα τους 3rd party τίτλους και όχι κρίνοντας τι αποκλειστικότητες προσφέρει η κάθε μία; Όσον αφορά το Wii U τώρα που φαίνεται να έχει προσπεράσει κατά πολύ τον ανταγωνισμό δεν θεωρώ ότι είναι τόσο η ποσότητα και η διαφορετικότητα που μετράει, όσο το ότι καλύπτει μεγαλύτερο μέρος του καταναλωτικού κοινού από άποψη ηλικιών και προτιμήσεων.\nαπό Whitey » 06 Ιαν 2015, 13:40\nΝομίζω πως λίγο πολύ όλοι γνωρίζαμε πως το Wii U είναι μπροστά σε αυτό το θέμα. Το θέμα του Wii U είναι τα third parties, αν και δεν ξέρω πόσο τα χρειάζεται με τέτοιους τίτλους που έχει μαζέψει. Χρειάζεται λίγη περισσότερη ποικιλία βέβαια για να καλύψει όλους τους τομείς, αλλά τα πηγαίνει αρκετά καλά και με τίτλους όπως το Zelda που έρχεται νομίζω θα είναι κομπλέ.\nαπό xGodKilleRx » 06 Ιαν 2015, 16:23\nΈχω μια απορία, τα Super Mario 3D World και Super Smash Bros θεωρούνται Console exclusives; Γιατί έχουν κυκλοφορήσει και για το 3DS.


Sportotal.gr - Μανούσος: «Εχω πεισμώσει...»\n18/07/2018 - 18:40\nΠανέτοιμος να επιστρέψει στην ενεργό δράση και να βοηθήσει τον Ατρόμητο, μετά το σοβαρό τραυματισμό που είχε την προηγούμενη αγωνιστική περίοδο, δήλωσε από την Αυστρία ο Γιώργος Μανούσος. Μιλώντας στος δημοσιογράφους που έχουν ακολουθήσει την αποστολή των «κυανολεύκων», ο έμπειρος επιθετικός επισήμανε: «Ήταν ο πρώτος σοβαρός τραυματισμός που είχα ποτέ. Ήταν εντελώς πρωτόγνωρο για μένα. Φοβόμουν πάρα πολύ. Φοβόμουν αν θα μπορέσω να επιστρέψω στην κατάσταση που ήμουν. Παρ’ όλα αυτά, μέσα στην ατυχία μου, ήμουν τυχερός, καθώς αυτός ο τραυματισμός έτυχε να με βρει στον Ατρόμητο. Από την αρχή με στήριξε και με βοήθησε να επιστρέψω όσο το δυνατόν πιο γρήγορα στην ενεργό δράση. Είμαι ευγνώμων. Ευχαριστώ πάρα πολύ την οικογένεια του Ατρόμητου, τον πρόεδρο, τον τεχνικό διευθυντή, Γιάννη Αγγελόπουλο, τον προπονητή και όλους τους συμπαίκτες μου, γιατί ειλικρινά πέρασα πάρα πολύ δύσκολα. Ευτυχώς από την αρχή της σεζόν, βλέπω ότι η δουλειά που κάναμε και εγώ και το προπονητικό και το ιατρικό τιμ, βγαίνει σιγά-σιγά και όσο περνάει ο καιρός με τις προπονήσεις και τα φιλικά, αρχίζω να βρίσκω τα πατήματά μου, τον ρυθμό και νομίζω θα είμαι ακόμα πιο γρήγορα έτοιμος, όπως με θέλει η ομάδα και όπως το θέλω κι εγώ».\nΟ 31χρονος φορ δήλωσε επίσης πεισμωμένος, καθώς «... όταν ένας ποδοσφαιριστής είναι καλά και νιώθει καλά, αλλά του έρχεται αυτή η "στραβή", στην αρχή ψυχολογικά είναι χάλια. Δούλεψα πάρα πολύ, αλλά περισσότερο με το μυαλό, ώστε να επιστρέψω και να είμαι καλά. Αυτό, ναι, με έχει πεισμώσει και θα το δείτε και στο γήπεδο».\nΓια την περσινή πορεία της ομάδας, ο Μανούσος τόνισε: «Στην αρχή πιστεύαμε πολύ ότι θα μπορέσουμε να μπούμε στην πεντάδα. Στην περσινή προετοιμασία όμως ήταν λίγο δύσκολα, γιατί ήμασταν 14 νέοι ποδοσφαιριστές. Μέχρι να βρούμε τη χημεία μας, είχαμε θέμα. Είχαμε έναν προπονητή, που στην αρχή δεν ήξερε πολύ καλά το ελληνικό πρωτάθλημα. Η δουλειά μας, όμως, βγήκε γρήγορα στον αγωνιστικό χώρο και η ομάδα απέδωσε πάρα πολύ καλά και νομίζω ότι και φέτος θα έχουμε μια ανάλογη πορεία. Ας είμαστε γεροί και όλα θα πάνε καλά».\nΟ Έλληνας επιθετικός είχε μόνο καλά λόγια για τον προπονητή του, Νταμίρ Κάναντι: «Πρώτα από όλα θέλω να δώσω συγχαρητήρια στη διοίκηση και τον τεχνικό διευθυντή, γιατί τον πίστεψαν στην αρχή. Οποιαδήποτε άλλη ομάδα δεν θα έδειχνε την ίδια υπομονή στα πρώτα στραβά αποτελέσματα που είχαμε στην αρχή της σεζόν. Ο κ. Κάναντι απέδειξε και στην πορεία την αξία του, μόλις δέσαμε κι εμείς καλύτερα. Η ομάδα πήγε πολύ καλά όπως είδατε. Είναι πολύ καλός προπονητής και πολύ καλός άνθρωπος. Τους βλέπει όλους το ίδιο, δεν αδικεί κανέναν και τελικά ό,τι αξίζεις θα στο δώσει».\nΑναφορικά με τους επερχόμενους αγώνες με τη Ντιναμό Μπρεστ, για τα προκριματικά του Europa League, ο Μανούσος υπογράμμισε: «Είναι πάρα πολύ σημαντικά ματς για μας. Θέλουμε πάση θυσία να περάσουμε την Ντιναμό Μπρεστ και θα την περάσουμε. Απλά πρόκειται για πολύ δύσκολα ματς και πρέπει να είμαστε συγκεντρωμένοι. Νομίζω θα τα καταφέρουμε. Δουλεύουμε πάνω σε αυτό. Απομένουν δύο φιλικά και θα είμαστε έτοιμοι για τα ματς. Έχουμε καλούς ποδοσφαιριστές και θέλουμε να κάνουμε το βήμα παραπάνω για να ακουστεί το όνομα του Ατρόμητου στην Ευρώπη».\nΠερισσότερα σε αυτή την κατηγορία: « Μέσα στον Αύγουστο η μεταβίβαση μετοχών στον Παναθηναϊκό\tΠανιώνιος: «Πλήρως εξοφλημένος ο Κότνικ» »